Ovu priliku koristim da se obratim svima koji su mi prije četiri godine ukazali povjerenje, a posebno svojim sugrađanima, kao i svim glasačima koji će 12. oktobra 2014. godine ponovo zabilježiti kvadratić ispred mog imena na listi za Zastupnički dom Parlamenta Federacije Bosne i Hercegovine. Obzirom da u toku trajanja mog mandata u Federalnom Parlamentu BiH nisam imala podršku, kako lokalne zajednice i izvršne vlasti, tako i većine lokalnih medija, odlučila sam da na ovaj način prezentiram barem dio od onog što sam uradila u protekle četiri godine, a sve u cilju omogućavanja dostojanstvenog i kvalitetnijeg života građana naše općine, kao i svih stanovnika Federacije Bosne i Hercegovine.\nKao što je većini poznato, još kao vijećnik prije 9 godina sam pokrenula inicijativu za donošenje Zakona o zdravstvenom osiguranju na nivou Federacije čime bi se omogućilo svim stanovnicima Federacije da se liječe u bilo kojoj zdravstvenoj ustnovi na njenoj teritoriji pod jednakim uslovima. Pored ove inicijative, još jedna od značajnijih je i inicijativa da se primjeni Zakon o principima lokalne samouprave kako bi se lokalnim zajednicama omogućilo vraćanje izvornih nadležnosti, kao i sredstava potrebnih za njihovo finansiranje. Na taj način bi lokalne zajednice stekle finansijsku samostalnost, što je osnovni preduslov za bolji život građana i lakše ostvarivanje njihovih prava. Pored ove dvije, po mom mišljenju, najvažnije inicijative u toku proteklog mandata postavila sam i pokrenula skoro 50 pitanja i inicijativa, isto toliko amandmana na važne zakone, od čega je prihvaćeno i ugrađeno u zakone skoro polovina istih.\nTakođe, želim istaći da sam sarađivala sa nevladinim sektorom u Visokom (ali i širom Federacije), Udruženjem poslodavaca Federacije BiH, privrednicima, građanima pojedinačno, međunarodnim organizacijama, učestvovala u radu ekspertnih grupa za rješavanje problema građana, aktivna članica Kluba Parlamentarki, a sve s ciljem da doprinesem rješavanju problema sa kojima su se susretale organizacije i građani. Kao primjer navodim da sam učestvovala u izradi projekta pod nazivom „Smjernice za razvoj zakonodavstva i politika jednakih mogućnosti sa fokusom na socijalna i zdravstvena prava“ kao jedna od članica ekspertne radne grupe kojeg su vodile nevladine organizacije „Prava za sve“ i „Inicijativa i civilna inicijativa (ICVA)“. Navedena publikacija je proslijeđena nadležnim ministarstvima na postupanje.\nSa zadovoljstvom mogu konstatovati da smo u proteklom periodu, zajedničkim angažmanom, uspjeli riješiti i prevazići mnogobrojne probleme, što je i poznato velikom broju građana i organizacija.\nPosebno sam ponosna što je u ovom mandatu pripremljen tekst Nacrta Zakona o zdravstvenom osiguranju Federacije BiH čime je započeta realizacija moje dugogodišnje inicijative, a u proceduri su i mnogobrojni zakoni kojima se vraća nadležnost lokalnim zajednicama kao i sredstva potrebna za njihovo finansiranje, čime se realizuje i moja druga najvažnija inicijativa. Kako bi ove inicijative bile realizovane do kraja, u smislu da građani osjete korist od njihove primjene, pozivam vas da razmislite kome ćete ukazati povjerenje i dati vaš glas na predstojećim izborima.\nPripala mi je čast da ove godine budem na rednom broju 1, odnosno, nositeljica liste ispred Socijaldemokratske partije (SDP) za Zastupnički dom Parlamenta Federacije BiH- izborna jedinica 6.Veoma sam ponosna što je moj rad prepoznat od strane mojih kolegica i kolega, te sam kao žena nositeljica liste iskusnih istručnih, mladih i sposobnih kandidata koji nastupaju Ujedinjeni – na jedini mogući način koji Bosnu i Hercegovinu može povesti u pravcu ekonomskog razvoja, političke stabilnosti, socijalne politike i sistemskih rješenja u svim oblastima života.\nIako sam u protekle četiri godine bila jedini predstavnik Visokog u Federalnom Parlamentu, vjerujem da je moja aktivnost i predanost radu u Parlamentu prepoznata od strane građana, organizacija i privrednika. Nadam se i očekujem da će građani Visokog na ovim izborima izabrati kandidate koji će zajedničkim djelovanjem i zalaganjem na višim nivoima vlasti ostvariti najbolje rezultate u interesu općine Visoko i njenih građana.


Hrtkovci i tri Šešeljeva nacionalistička cilja | Ratni zločini | Al Jazeera\nZaštićen sa svih strana, jer na vlasti su njegovi najbolji učenici, Vojislav Šešelj je dobio novi zamah (EPA)\nHaški osuđenik Vojislav Šešelj najavio je da će 6. maja, na godišnjicu mitinga u Hrtkovcima, zbog čega je i osuđen pred Međunarodnim tribunalom, ponoviti okupljanje u tom sremskom selu, bez obzira na sve zabrane koje su mu poslednjih dana srpski državni organi izrekli.\nŠešelj je izjavio da ukoliko miting bude zabranjen, da će se radikali „razmileti po Hrtkovcima i šetati do mile volje“. Nakon drugostepene presude, po kojoj je osuđen na 10 godina zatvora, lider srpskih radikala je izjavio da je „ponosan“ na zločine za koje je osuđen i da je „spreman da ih u budućnosti ponovi“.\nOpozicione stranke i građanski aktivisti najavili su da će tog dana takođe ići u Hrtkovce.\nNiko ne sumnja da je cela ta parada sa Šešeljem ništa drugo do pokušaj popravljanja rejtinga radikala posle poraza na beogradskim izborima na kojima nisu ušli u gradsku Skupštinu. Očigledno je da ako „nešto“ ne preduzmu do sledećih parlamentarnih izbora, tek tamo neće probiti cenzus.\nTo „nešto“ je stari provereni recept srpskih nacionalista – progon nacionalnih manjina. Sakupljanje političkih poena na pretnji drugim narodima odigrava se u Vojvodini od raspada SFRJ, bez obzira ko je u Srbiji i pokrajini na vlasti. Devedesetih, za vreme Miloševića, ratovalo se sa Hrvatskom, a na meti su bili uglavnom katolici – Hrvati, Mađari i Rusini (unijati).\nNakon dvehiljaditih ni razni oblici DOS-ovske vlast nisu uspeli da se u Vojvodini izbore sa povremenim buktanjem međuetničkog nasilja i kao da su pred njim posustajali zbog Kosova i optužbi za separatizam, odnosno zbog tihog koketiranja sa nacionalističkim elektoratom. Od tada na meti su pekare i ugostiteljske radnje onih za koje nasilnici smatraju da su Albanci, odnosno muslimani.\nNiko više ne puca i ne organizuje „humana preseljenja“, ali cigla i baklja postižu sličan efekat.\nPekare se naveliko razbijaju i pale, a poruke otvorene mržnje prema Albancima od kako je na vlasti koalicija SNS-SPS šalju se sa najvišeg državnog vrha (Nikolić, Vučić). Huškači se ponovo kriju iza maloletnika koji nijednom adekvatno nisu bili kažnjeni zbog izazivanja surovog nasilja, širenja nacionalne i verske mržnje.\nMotiv za emigraciju kod pripadnika nacionalnih manjina još je jači, jer ne samo da žive loše kao i većina u Srbiji, već se uz to mnogi osećaju kao građani drugog reda i uz to ako se u svom kraju ne osećaju bezbedno… Celokupnu atmosferu najbolje opisuje jedan twitt iz Slovačke namenjen dijaspori u Vojvodini: „Marije Terezije odavno nema – šta čekate?“.\nOdlaskom u Hrtkovce, Šešelj i radikali tako postižu tri nacionalistička cilja – pokušavaju da povrate tvrde radikalske glasove nezadovoljne politikom SNS-a, Vučiću pomažu da dobije podršku umerenih nacionalista i istovremeno šire strah – rasteruju iz Srbije sve one koji se dvoume oko toga da li da pakuju kofere ili ne.\nUbrzane demografske promjene\nIako u Vojvodini nije bilo direktnih oružanih sukoba, rezultati ratnih migracija, tihih tenzija i povremenih ekstremističkih ispada itekako su vidljivi. Prema popisu iz 1991. nacionalne zajednice u Vojvodini su činile oko 43 odsto stanovništva, dok titularni narod, Srbi, oko 57 odsto. Etnička struktura stanovništva na popisu iz 2011. izmenjena je u korist rasta broja pripadnika titularne nacije na oko 67 odsto.\nPored masovne ekonomske migracije u države EU, kod pripadnika nacionalnih zajednica u Vojvodini prisutan je i proces takozvane remigracije. Reč je o nacionalnim manjinama koje se u Vojvodini smatraju tradicionalno domicilnim (Mađari, Slovaci), a koji se nakon viševekovnog boravka vraćaju u svoje matične države. I nije to samo pitanje zarade, već i želja da se ne bude diskriminisan na nacionalnoj osnovi i da se osigura pitanje lične bezbednosti.\nU Vojvodini je smešteno više od polovine izbeglica iz bivših jugoslovenskih republika, kojih je tokom devedesetih bilo više od 600.000.\nKada su preuzeli vlast u pokrajini 2016, naprednjaci su odmah uveli tradicionalni srpski grb i zastavu iz XIX veka, sa namerom da izbace građansku zastavu sa tri zvezdice koja nedvosmisleno asocira na zastavu EU.\nOdlukom Ustavnog suda iz 2012/13. ograničena je ionako mizerna autonomija Vojvodine. Naprednjački kadrovi krenuli su po Vojvodini u obračun sa antifašističkim i simbolima NOB-a kroz pokušaj promene imena grada Zrenjanina i Partizanskog puta na Fruškoj gori.\nPosle Republike Srpske, Vojvodina postaje najveći doseg velikosrpske politike, samo to sada treba da se zaokruži i potvrdi. A nema boljeg povoda za tako nešto od jubileja 100-godišnjice od prisajedinjenja Vojvodine Srbiji koja će se ove godine obeležavati u novembru.\nDvostruko poražena ideologija\nIako je ideologija koju zastupaju radikali, uostalom kao i prikrivena naprednjačka, dvostruko poražena – u Drugom svetskom ratu i devedesetih nakon međunarodnih intervencija – ona je u Srbiji trenutno dominantna i na vlasti (u Vojvodini u svim opštinama).\nIdeologija građanske Vojvodine je pobednička u XX veku, bazirana na antifašističkim vrednostima koji su temelj savremene EU i sa potencijalom za socijaldemokratskim društvenim obrascem. Međutim, ta ideologija je u kontekstu tranzicije Srbije više puta iskompromitovana i danas je uglavnom prihvaćena samo kod obrazovane manjine iz urbanih sredina Vojvodine.\nPrvo je Milošević rabio socijalistički i jugoslovenski legat, da bi ga kasnije skoro istom populističkom retorikom o kvazi levici propovedao saveznik naprednjaka Ivica Dačić.\nIdeja da Vojvodina, pa samim tim i Srbija, postane deo evropske demokratske porodice u velikoj meri je istrošena nakon 2000. godine. Partokratija, klijentelizam, korupcija i slaba država kod običnih ljudi strušila je poverenje u demokratiju, liberalne vrednosti, EU, Zapad, prema čemu u ovom delu Evrope ionako postoji suzdržanost i odbojnost.\nMlađim generacijama antifašistička borba je malo poznata prošlost, nejasna budućnost sa kojom se teško identifikuju, a EU postaje nedohvatljiva ideja za koju više nema vremena i strpljenja za čekanje.\nNa žalost, takva situacija je i u mnogim državama Jugoistočne Evrope, gde populistička desnica sa levičarskim programom caruje u parlamentima, sa apsolutnom ili dvotrećinskom većinom kao u Poljskoj, Slovačkoj i Mađarskoj.\nMeđutim, daleko od toga da generacije milenijalaca ne razumeju šta je pravno uređena i ekonomski stabilna država, jer sami u velikoj meri kažu da zbog njenog odsustva žele da napuste Srbiju.\nUkoliko Šešelj napravi bilo koju vrstu događaja u Hrtkovcima to će biti svojevrsni PR-test ponavljanja radnji koje su skoro pre tri decenije na istom mestu, simbolički i na isti dan, dovele do zločina protiv čovečnosti. To bi mogao biti signal svim nacionalistima u regionu da mogu simetrično da deluju.\nUpravo zbog toga bi cela građanska Vojvodina u nedelju 6. maja trebala da je u Hrtkovcima. Da pokaže radikalima i njihovoj naprednjačkoj transformaciji da to nije samo odlučan otpor onima koji zastrašuju mirne paore i prete nedužnim civilima, već i odgovor na proces rehabilitacija Draže Mihailovića, Milana Nedića i drugih, uz pomoć kojih oni menjaju društvo po meri vlastitih vrednosti.\nOsuđeni ratni zločinac Vojislav Šešelj, uprkos zabrani policije, ne odustaje od odlaska u Hrtkovce 6. maja.\nMinistarstvo unutrašnjih poslova Srbije navodi da će preduzeti sve mjere kako bi osiguralo provođenje rješenja, presuđeni ratni zločinac najavljuje skup u vojvođanskom naselju.


Sve više letova i putnika - Aviokarta.net\nVesti » Sve više letova i putnika\nAerodrom "Nikola Tesla" je zabeležio u martu povećanje broja putnika od 13%, aviooperacija od 7% i kargo promet za 32%. Ukupno je tokom marta 188.826 putnika putovalo preko ovog aerodroma. Na aerodromu ističu da ovakav porast nije iznenađenje ali da se tek očekuje veliki skok u aprilu kada do izražaja dođu sve promene u redu letenja.\nNovi letnji red letenja koji se primenjuje od 27. marta doneo je Beogradu preko 30 novih nedeljnih letova, osam novih destinacija, deset novih linija, jednu novu aviokompaniju i dve koje se posle pauze vraćaju. U čarter saobraćaju biće četiri nova avioprevoznika i tri nove destinacije. U najavi su i prekooekanski letovi ka Severnoj Americi od juna. U prvih desetak dana aprila na aerodromu je, po nezvaničnim podacima, već zabeležen porast broja putnika od preko 20%.\nNa ovakav uspeh treba dodati i brojne nove aviooperacije i sletanje sve većeg broja velikih interkontinentalnih aviona. Dešava se da dnevno bude pet-šest ovakvih aviona. Pored brojnih svakodnevnih tehničkih sletanja Iran Air-a kao i nekoliko kargo letova džambo-džetova (Boeing 747).\nU nedelju je u Beograd ponovo sleteo avion Air Baltica-a posle višemesečne pauze a od prošlog meseca na njegovoj pisti se može videti još jedna povratnička aviokompanija – grčki Olympic Air. Krajem maja se očekuje da grčki prevoznik Astra Airlines uspostavi letnju čarter linije Solun-Beograd dok će od kraja juna Spanair početi sa obavljanjem čarter letova ka Palma de Majorci.\nIako je letnji red letenja tek počeo pojedine aviokomapnije već najavljuju promene i za narednu zimsku sezonu. Tako je austrijski niskotarifni avioprevoznik Niki već uneo u rezervacione sisteme novi drugi dnevni let između Beograda i Beča koji će početi od 1. novembra. Istog dana švajcarska aviokompanija SkyWorks će uspostaviti novu liniju ka Bernu.


Građane Evropske unije još od juna 2017. godine telefonski razgovori preko granice koštaju isto koliko i u domaćem saobraćaju, ali Srbija i zemlje regiona i dalje čekaju da roming bar bude jeftiniji. Ipak, regionalnim sporazumom koji će stupiti na snagu 1. jula, a potpisan je 4. aprila ove godine u Beogradu, biće omogućene znatno niže cene rominga u zemljama Zapadnog Balkana. Od 1. jula 2021. godine očekuje se i potpuno ukidanje rominga za Zapadni Balkan.\nOperateri trenutno rade na konačnim, detaljnim cenovnicima, ali ono što je sigurno jeste da bi cene usluga u romingu trebalo da budu snižene za skoro trećinu. To je nedavno dogovoreno u Ohridu na regionalnom sastanku posvećenom temi rominga u zemljama zapadnog Balkana.\nU prvoj fazi primene sporazuma telefoniranje bi praktično trebalo da bude jeftinije za 27 procenata. Prema sporazumu, cene za minut razgovora ne mogu biti veće od 22,4 dinara, cene poruke od sedam dinara, dok će maksimalna cena za prenos podataka biti 21,4 dinara, sve bez PDV-a.\nKako izgledaju trenutne cene rominga? Ako krenete na letovanje u Crnu Goru, cena minuta poziva u Telenoru koštaće vas od 10 do 25 dinara. Uspostavljanje veze ka mrežama u Srbiji, BiH, Severnoj Makedoniji i Crnoj Gori se ne naplaćuje, kao ni dolazni pozivi u mreži Telenor Crna Gora. Cena ostalih dolaznih poziva, bez obzira na dužinu trajanja, iznosi 7 dinara. Cena SMS-a ka svim destinacijama u svetu je 8,89 dinara, a internet se naplaćuje 0,029 dinara po kilobajtu.\nKorisnici Telenora u Crnoj Gori mogu da aktiviraju dnevnu kartu po ceni od 199 dinara, koja im omogućava da 24h nakon aktivacije imaju besplatne odlazne pozive ka mrežama Telenor Srbija i Telenor Crna Gora, besplatne dolazne pozive iz svih mreža i besplatan internet po ceni od 199 dinara. Nedeljna karta od 999 dinara pruža iste mogućnosti u periodu od 7 dana od aktivacije.\nAko ste korisnik Telekoma Srbija, odlazni poziv ka Crnoj Gori koštaće vas od 17 do 100 dinara, u zavisnosti od toga da li zovete broj u Telekom Srbija grupi, u mreži u Srbiji, Crnoj Gori, BiH i Severnoj Makedoniji ili na ostalim destinacijama. Cena SMS-a je 9 dinara, a interneta 3 din za 100kB. Cena uspostave veze jednaka je ceni u domaćem saobraćaju, zavisno od odabranog tarifnog profila.\nI pripejd i postpejd korisnici Vip mobajla platiće odlazni poziv 28,06 dinara po minutu, a dolazni 7,39 dinara. SMS košta 8,86 dinara, a prenos podataka 0,03 dinara po kilobajtu.\nKada se od 1. jula primeni dogovoreni sporazum, cene bi u prvoj fazi trebalo da budu za četvrtinu niže od sadašnjih.\nSvakako najbolje rešenje za korisnike je da izaberu odgovarajući tarifni dodatak koji će aktivirati pred polazak na put, tako da tokom desetak dana odmora imaju dovoljno minuta, poruka i megabajta bez dodatnih troškova koji bi mogli da iznenade na kraju meseca.\nCena rominga sa Albanijom regionalnim sporazumom biće umanjena za čak 85 odsto, budući da Albanija do sada nije bila deo sporazuma koji su 2014. potpisale Srbija, Crna Gora, Severna Makedonija i BiH. Ministar trgovine, turizma i telekomunikacija Srbije Rasim Ljajić istakao je da se u Srbiji 70 odsto ukupnog roming saobraćaja odnosi na Zapadni Balkan.


Pronađeni rezultati za pojam: Dan MUPa\nDAN POLICIJE Vučić uručio medalje najboljima i najavio povećanje plata\n12:31 27.05.2018. - Društvo\nNajboljim pojedincima Ministarstva unutrašnjih poslova koji su pokazali izuzetnu hrabrost i posvećenost i zaslugama doprineli radu policije, povodom obeležavanja Dana MUP-a i Dana policije, danas su uručene medalje.\nStefanović: Svim pripadnicima MUP-a nove uniforme, troškovi proslave kao i ranijih godina\n12:15 27.05.2018. - Društvo\nCentralna manifestacija povodom obeležavanja Dana Ministarstva unutrašnjih poslova i Dana policije počela je danas u podne ispred Doma Narodne skupštine Republike Srbije na Trgu Nikole Pašića. Ministar Nebojša Stefanović zahvalio se pripadnicima MUP a na svemu što čine za Srbiju i naše građane.\nDEFILE KONJANIKA I ORKESTAR Počela centralna proslava obeležavanja Dana policije (VIDEO)\n09:59 27.05.2018. - Društvo\nCentralna manifestacija povodom obeležavanja Dana Ministarstva unutrašnjih poslova i Dana policije počela je danas u podne ispred Doma Narodne skupštine Republike Srbije na Trgu Nikole Pašića.\n21:25 26.05.2018. - Društvo\nKolona OKLOPNIH VOZILA u Bulevaru kralja Aleksandra, evo o čemu je REČ (VIDEO)\n17:27 26.05.2018. - Beograd\nTačno u 17.00 časova centar Beograda je zatvoren za saobraćaj, a Bulevar kralja Aleksandra je preplavljen oklopnim vozilima!\n13:50 26.05.2018. - Beograd\nZbog sutrašnje parade povodom Dana MUP-a, ali i današnje generalne probe, radnici "Parking servisa" su počeli sa raščišćavanjem prostora.\n12:34 26.05.2018. - Beograd\nBEOGRAD U BLOKADI Zbog Dana policije centar grada u SUBOTU I NEDELJU bez saobraćaja\n11:47 25.05.2018. - Beograd\nNAOURUŽAJTE SE STRPLJENJEM Danas i sutra izmene saobraćaja u centru Beograda\n00:00 25.05.2018. - Beograd\nU nedelju dan policije: Svečanost ispred Doma narodne skupštine\n16:42 17.05.2018. - Hronika\nPovodom dana policije u nedelju 27. maja biće obeležen Dan MUP-a ispred Doma narodne skupštine u Beogradu.\nSrpsko-crnogorski tim protiv organizovanog kriminala\n14:05 05.06.2017. - Hronika\nSaradnja policija Srbije i Crne Gore je izuzetno dobra, a u planu je uvođenje zajedničkih istražnih timova za borbu protiv organizovanog kriminala, poručili su danas ministri unutrašnjih poslova dve zemlje Nebojša Stefanović i Mevludin Nuhodžić.\n(VIDEO) PUCNJAVA, DIMNE BOMBE, PA SIRENE ZA UZBUNU Pogledajte dramatično "oslobađanje talaca" u Nišu\n10:22 04.06.2017. - Društvo\nOko hiljadu Nišlija juče je uživo posmatralo kako pripadnici Specijalne antiterorističke jedinice, Žandarmerije i Helikopterske jedinice oslobađanju taoce i hapse trojicu terorista u hotelu „ Ambasador“ i zgradi pored na centralnom trgu u Nišu.


Veliki protest rudara: Ne vraćamo se dok ne ostvarimo svoje ciljeve\nispred vlade fbih\nSindikati traže uvezivanje radnog staža radnicima u rudnicima, realiziranje sporazuma u vezi sa smanjenjem broja uposlenih,kontrolu utvrđivanja kaloične vrijednosti uglja od čega zavisi cijena iskopane tone, te minimalnu plaću u oblasti rudarstva od 1.000 KM\nU Sarajevu je počeo protest rudara Federacije BiH. Povod za proteste je aktuelna situacija u rudnicima u vezi sa najavljenom primjenom novih pravilnika o radu i radnom učinku, a razlozi mnogo dublji.\nSindikati traže uvezivanje radnog staža radnicima u rudnicima, realiziranje sporazuma u vezi sa smanjenjem broja uposlenih, kontrolu utvrđivanja kaloične vrijednosti uglja od čega zavisi cijena iskopane tone, te minimalnu plaću u oblasti rudarstva od 1.000 KM.\n“Mi nećemo se vraćati odozgo, mi povratka nemamo, ako oni imaju nekoga da im džaba radi mi ćemo se vratiti svojim kućama”, rekao je Elvedin Avdić, predsjednik Sindikata RMU Zenica.\nVEZANI TEKST: Pogledajte pod kakvom je pratnjom ministar Džindić izašao pred rudare\nPovod za proteste je aktuelna situacija u rudnicima, u vezi sa najavljenom primjenom novih pravilnika o radu i radnom učinku, za početak u Rudniku Kreka.\n“Očito je gospoda sjela pa vidjela, hajmo mi gdje je najveće ako tu uspijemo onda ćemo uspjeti svugdje”, navodi Zuhdija Tokić, predsjednik Sindikata rudnika Kreka.\nVEZANI TEKST: Husić: Nećemo fašizam koji smanjuje platu kopaču u jami sa 850 na 570 KM\nSindikatima sporni pravilnici, tvrde, donešeni su jednostrano i zato traže:\n“Bezuslovno stavljanje van snage robovlasničkih akata u vidu Pravilnika o radu i Pravilnika o radnom učunku, potpuno poštivanje i primjena kolektivnog ugovora koji je na snazi sve do 31.marta 2022.godine”, istakao je Sinan Husić, predsjednik UO Saveza samostalnih sindikata radnika rudnika uglja FBiH.


Srbiju volimo - Počinje sabor Vuku u čast\nTradicionalna manifestacija Vukov sabor, koja se održava u čast najznačajnijeg reformatora srpskog jezika i književnosti, počinje u Tršiću.Tokom dana Vuka Stefanovića Karadžića jedan od programa biće posvećen i stogodišnjici rođenja Branka Ćopića, a u okviru programa „Moj grad“ predstaviće se Despotovac. Takođe, nezaobilazno je i tradicionalno guslarsko nadmetanje, koje već godinama unazad okuplja najveća imena iz ove oblasti. Završna svečanost je u nedelju 20. septembra u Tršiću.\nVukov sabor je najstarija i najmasovnija kulturna manifestacija u Srbiji koja je posvećena najznačajnijem reformatoru srpskog jezika i pisma – Vuku Stefanoviću Karadžiću. Prvi Vukov sabor održan je 17.9.1933. godine, na dan svečanog otvaranja obnovljene spomen-kuće, i od tada ova manifestacija na najbolji način promoviše i razvija srpsku tradiciju i kulturu.\nPrvi sabori imali su uglavnom lokalni značaj, svečanost se sastojala od saborske besede, čitanja poezije i guslarskih nadmetanja. Vremenom je Vukov sabor dobijao i na masovnosti i na bogatstvu sadržaja, pa je od seoskog sabora postao manifestacija od prvorazrednog kulturnog značaja. Danas Vukov sabor traje nedelju dana i sastoji se iz dve povezane celine: predsaborskih dana i završne svečanosti. Predsaborski dani obuhvataju niz svečanosti u okviru kojih se izvode koncerti, pozorišne predstave, književne večeri i izložbe koje se održavaju u Loznici, Tršiću, manastiru Tronoši i Beogradu. Završna svečanost Sabora, održava se svakog septembra u nedelju pred Malu gospojinu, kada „u Jadru nema ni jednog vašara“. Završna svečanost održava se od 1964. godine na saborištu – amfiteatru-pozornici na otvorenom. Posvećena je nekom jubileju ili značajnijoj ličnosti srpske istorije i kulture.\nOrganizatori sabora su Centar za kulturu „Vuk Karadžić“ iz Loznice i Programski savet Vukovih sabora. Pokrovitelji su grad Loznica i Ministarstvo kulture Republike Srbije.\nVukov sabor je 2012. godine upisan u Nacionalni registar nematerijalnog kulturnog nasleđa Srbije.\nPripreme za 27. Slaninijadu u Kačarevu traju poslednja dva meseca. Veliki izlagači ponudiće svoje proizvode na 36 štandova u Hali sportova, dok će ih na otvorenom prostoru biti još više.„Slaninijada“ je manifestacija zasnovana na slanini i drugim proizvodima od mesa koja reprezentuje tradicionalne gastronomske ...


PODGORICA: Krivična prijava protiv Alekse Bečića – Volim Podgoricu\nHome / NOVOSTI / Društvo / PODGORICA: Krivična prijava protiv Alekse Bečića\nNVO Centar za akademski integritet u utorak će podnijeti krivičnu prijavu protiv predsjednika Demokratske Crne Gore Alekse Bečića.\nNajavili su da će se prilikom predaje krivične prijave, javnonosti obratiti izvršni direktor naše NVO Mitar Đukanović, koji će se osvrnuti na “seriju javnih napada koji su, od strane političke partije gdina Bečića, upućene na našu adresu”.\nĐukanović je prije tri dana kazao da je gotovo polovina magistarskog rada Bečića plagijat. On je, na pres konferenciji, predstavio rezultate pilot istraživanja autentičnosti pet naučnih radova, čiji su ministar zdravlja Kenan Krapović, ministar prosvjete Damir Šehović, ministar odbrane Predrag Bošković, profesor Janko Radulović, i lider Demokrata Aleksa Bečić.\nMomo Koprivica iz Demokrata kazao je da je sporni dio Bečićevog rada uredno citiran iz djela profesora Ekonomskog fakulteta Lojpura i Lakićevića. Potpredsjednik Demokrata saopštio je i da je „lažna analiza Bečićevog rada“ završena 31.12.2017, iako je udruženje Centar za akademski integritet osnovano 18. marta ove godine.


U Vojvodini sve manje šuma, poljoprivreda gubi više stotina miliona evra godišnje - AgroSmart\nSvake godine u Nacionalnom parku Fruška gora iseče se između 50 i 60 hiljada metara kubnih drvne mase.\nMinistarstvo poljoprivrede objavilo je početkom oktobrakonkurs za jesenje pošumljavanje, a pravo na dodelu sredstava nemaju podnosioci sa područja AP Vojvodine. Pokrajina je još proletos raspisala konkurs zadodelu sredstava iz Budžetskog fonda za šume, ali, kako je objašnjeno, on nije realizovan zbog pandemije virusa korona, te su rebalansom pokrajinskog budžeta oduzeta sredstva planirana za ovu namenu. Predsednik vojvođanske vlade Igor Mirović, odgovarajući na kritike zbog ukidanja tih sredstva, krivicu je tada prebacio na lokalne samouprave i njihovu nezainteresovanost i nesposobnost. Sa druge strane, direktor „Vojvodinašuma“ Roland Kokai rekao je početkom oktobra u intervjuu za list „Dnevnik“ da je osnovna prepreka za povećanje pošumljenosti nedostatak slobodnih površina.


ALEKSANDAR OBRADOVIĆ, UZBUNJIVAČ IZ KRUŠIKA, TALAC VUČIĆEVOG REŽIMA I ZABORAVLJENI JUNAK “GRAĐANSKE” SRBIJE - Glas Šumadije\nNaslovna > Društvo > ALEKSANDAR OBRADOVIĆ, UZBUNJIVAČ IZ KRUŠIKA, TALAC VUČIĆEVOG REŽIMA I ZABORAVLJENI JUNAK “GRAĐANSKE” SRBIJE\n14/05/2020 14/05/2020 429Ostavi komentar na ALEKSANDAR OBRADOVIĆ, UZBUNJIVAČ IZ KRUŠIKA, TALAC VUČIĆEVOG REŽIMA I ZABORAVLJENI JUNAK “GRAĐANSKE” SRBIJE\nKrivično-pravno-radni status uzbunjivača iz Krušika iz Valjeva Aleksandra Obradovića, koji je, podsetimo, tokom prethodne jeseni i minule zime, konkretnim podacima o mahinacijama sa kupoprodajom oružja, pre svega u valjevskoj vojnoj fabrici, ustalasao najširu domaću, delom i medjunrodnu javnost i zadao veliku glavobolju režimu Aleksandra Vučića, nepromenjen je i dan danas, osam meseci nakon hapšenja, 18. septembra, i potonjeg puštanja iz pritvora u Beogradskom centralnom zatvoru. Po puštanju iz Beogradskog centralnog zatvora, u kojem je proveo više od 20 dana, Obradović je bio u tromesečnom kućnom pritvoru, koji mu je, rešenjem beogradskog Višeg suda, ukinut 18. dembra prošle godine, ali na svoje radno mesto u Krušiku nije vraćen. Naprotiv, i dalje je, prema zvaničnoj informaciji, pod suspenzijom.\nKrivična istraga koja se protiv Aleksandra Obradovića vodi od 20. septembra, i nakon koje tužilac treba da odluči da li će da podigne optužnicu, ili će da je odbaci, i dalje traje i na neki način je zamrznuta zbog vanrednog stanja. Od sredine marta do danas, ništa se u vezi sa tim postupkom nije dogadjalo. Ne verujem da će u tom smislu bilo kakve promene biti ni u vreme predizborne kampanje, jer bi vlast, najverovatnije, najviše želela da se čitav taj slučaj zaboravi, rekao je danas (četvrtak) našem listu pravni zastupnik Aleksandra Obra dovića, poznati beogradski advokat Vladimir Gajić.\nDodao je da smatra da Obradović nije zaboravljen, ali je, kaže, svom klijentu odavno rekao da će mediji, već po ukidanju pritvora, da budu mnogo mnanje zainteresovani.\nEvo, vi ste prvi koji se interesuje za taj slučaj u poslednja tri meseca . Afera Krušik je, međutim, veliki problem ovog režima, i o njoj su, pored domaćih, pisali i mnogi veliki inostrani mediji, među kojima nemački Špigl i francuski Figaro. S druge strane, afera Krušik nije samo ono što se već zna, biće tu još interesantnih stvari, samo je još rano da se o tome javno govori, kazao nam je Gajić, napominjući da smatra da Aleksandar Obradović “nije politički zloupotrebljen”, te da se opozicija u njegovom slučaju “uglavnom korektno ponašala”, izuzev “ne tako značajnih pokušaja da se akcije u korist Aleksandra Obradoviča iskoriste u druge svrhe, što više nije ni važno…”.\n„Džulijan Asanž ili Edvard Snouden. Prema onome za šta ga vlasti optužuju, pre srpska verzija čuvenog osnivača Vikiliksa, koji je „provaljivao“ strogo čuvane tajne moćnih korporacija i vlada vodećih svetskih sila i zbog toga završio u dugodišnjem „kućnom pritvoru“ u Ambasadi Ekvadora u Londonu“.\nOvako su domaći mediji, me dju njima i naš list, pfošle jeseni pisali Aleksandru Obradoviću radniku i uzbunjivaču iz valjevskog „Krušika“, kojeg je BIA, 18. Septembra prošle godine, uhapsila pod sumnjom da je medijima odavao poslovne i vojne (!?) tajne valjevske fabrike, zbog čega je više od 20 dana proveo u pritvoru u Centralnom zatvoru u Beogradu, iz kojeg je, pod pritiskom javnosti, početkom oktobra prebačen u kućni pritvor.\nNišta nisam slagao niti falsifikovao. Sve što sam rekao jesu činjenice – i to samo deo činjenica o poslovanju „Krušika“. Tvrdim da je u pitanju sistematsko isisavanje novca od strane države iz ove firme. Mene su zanimala samo dokumenta koja se tiču korupcije, rekao je Obradović nakon izlaska iz CZ-a, o čijem se tamnovanju u tom zatvoru čulo tek tri nedelje nakon hapšenja. “.\nObradović je, inače, u obraćanju javnosti, jer nije imao kome drugom, na primeru Krušika, rekao ono što bolji poznavaoci domaćeg i međunarodnog oružarskog biznisa, znaju većo davno, a to je da su kadrovsku i poslovnu politiku u ključnim fabrikama domaće vojne industrije, uz podršku šefa BIA Bratislaava Gašića, preuzeli moćni trgovci oružje.\nPre svih, famozni Slobodan Tešić, koji je zbog sumnjivih poslova početkom 2000-tih bio na „crnoj listi“ Ujedinenih nacija, dok je od 2017. na istoj takvoj listi američke administracije. U međuvremenu je narasla i kompanija GIM, čiji je predstavnik otac ministra unutrašnjih poslova u Vladi Srbije Nebojše Stefanovića –Branko (Stefanović), za kojeg ne samo Aleksandar Obradović, no i predstavnici zaposlenih u Krušiku tvrde da je mine, granate i ostale proizvode valjevske fabrike kupovao po povlašćenim, to jest po cenama koje su znatno niže i od onih po kojima su ti isti prozvodi prodavani državnom izvozniku – firmi Jugoimport SDPR.\nTakvim poslovanjem, koje je,prema navodimaObradovića, „patentirano“ nakon što je, 2014. za generalnog direktora „Krušika“ doveden naprednjački anonimus Mladen Petković, za posledicu je imalo finansijsko – proizvodni kolaps valjevske fabrike. Dugovi i gubici Krušika mere se desetinama miliona evra, fabrika radi sa drastočno,smanjenim kapacitetom, više od 2.000 radnika na odredjeno vreme, koji su se zaposlili po partijskoj (SNS) liniji, starhuje od gubitka posla, plate se isplaćuju uz pomoć države… Mladen Petković je, inače i uzgred, krajem prošle godine prekomandovan U „Zastavu oružje“, čije je poslovanje od tada teška nepoznanica ne samo za javnost no i za predstavnike zaposlenih u toj fabrici.\nAleksandar Obradović je , na primeru „Krušika“, prvi koji je javno progovorio o razvlačenju i bukvanom uništavanju domaće vojne industrije, najstarije i najvitalnije industrijske delatnosti „u Srba“, koja je, od davne 1853., kad je u Kragujevcu osnovana Topolovnica, preživela i tadašnje i potonje okupatore, režime i vlasti, a da li će ovu „naprednu“ i njene poslovne partnere – ostaje da se vidi.\nPREDSTAVA ZA RADNIČKE I NARODNE MASE\nU Krušiku je juče održana sednica fabričkog Nadzornog odbora koja je počela pre podne i trajala da kasno uveče, i koja je, zbog i dalje nezavidne sitaucije u preduzeću, kako doznajemo, bila izuzetno burna. Toliko burna da se po Krušiku i Valjevu uveliko špekuliše da će menadžment fabrike, na čelu sa generalnim direktorom Vladanom Lukićem, da buide smenjen do predstojećih izbora, zakazanih za 21. jun.\nPojedini predstavnici zaposlenih smatraju, međutim, da je i jučerašnja sednica NO, kao i skorašnja poseta predsednika Srbije Aleksandra Vučića koji je, takodje, oštro kritikovao fabrički menadžment samo “ predstava za radnike i široke narodne mase”.\nTagovi: Aleksandar Obradović Krušik Valjevo Vladimir Gajić


BIH ČEKA IZVINJENJE: poređenje RS sa NDH uvreda za sve građane BiH - Nova Borba\nBIH ČEKA IZVINJENJE: poređenje RS sa NDH uvreda za sve građane BiH\nPredsedavajući Predsedništva BIH Mladen Ivanić izjavio je se od visokog predstavnika Valentina Incka očekuje se javno izvinjenje\nU slučaju da ono izostane prekinuće komunikaciju sa tim međunarodnim predstavnikom, rekao je Ivanić.\n"Izjava visokog predstavnika u kojoj je poredio Republiku Srpsku sa Nezavisnom državom Hrvatskom je jedna od najgnusnijih stvari koji je sebi mogao da dozvoli čovek koji je u BiH došao da sa mandatom čuva mir, i, što je još važnije, da čuva postojanje Republike Srpske. Verovati neutralnosti čoveka koji RS poredi sa NDH, znači biti izuzetno politički naivan", istakao je Ivanić.\nPrema rečima srpskog člana Predsedništva BiH, takva retorika bi bila uvredljiva i da je došla od nebitnog, nevažnog pojedinca. "Kada tako nešto izgovori čovek koji je tu da obezbedi opstanak RS, onda ona dobija na težini", smatra Ivanić.\nIvanić je poručio da Inckov stav nije samo uvreda građana Republike Srpske već i uvreda za sve građane BiH, sve normalne ljude kojima je stalo da dve decenije posle rata Bosna i Hercegovina ne bude mesto stalnih sukoba.


Raspisan novi Javni poziv za finansijsku podršku za lečenje dece - RTV Santos\nGradonačelnik Zrenjanina Simo Salapura raspisao je novi Javni poziv za ostvarivanje prava na finansijsku podršku za lečenje maloletne dece sa prebivalištem na teritoriji grada Zrenjanina, a poziv je otvoren do utroška sredstava.\nKriterijumi za konkurisanje po Javnom pozivu, kao i dokumentacija koju je potrebno priložiti, objavljeni su na stranici sajta Grada Zrenjanina „Oglasi i konkursi“.\nU toku prethodne godine, pravo na finansijsku podršku grada za lečenje, nabavku lekova, ortopedskih pomagala, operativnih zahvata, dijagnostičkih postupaka i drugih medicinskih procedura, u skladu sa kriterijumima propisanim Javnim pozivom, ostvarilo je 18 dece, a ukupan iznos odobrenih sredstava iznosi više od 1,5 miliona dinara.\nGradonačelnik Simo Salapura poziva sve koji imaju potrebu za lečenjem dece uz podršku Grada Zrenjanina da se jave i ističe da je Javni poziv otvoren pod istim uslovima i kriterijumima kao do sada.\n– Opredelili smo i ove godine dovoljno sredstava za ovu namenu, a od raspisivanja novog javnog poziva već su doneta dva rešenja o dodeli sredstava i još nekoliko zahteva je u fazi razmatranja. To govori o interesovanju naših sugrađana, ali i o potrebi za ovakvom vrstom pomoći i Grad Zrenjanin nastaviće da pruža finansijsku podršku i u narednom periodu – kaže gradonačelnik.\nSve prispele zahteve za finansijsku podršku za lečenje maloletne dece razmatra stručna komisija imenovana posebnim rešenjem gradonačelnika. Ona donosi ocenu i mišljenje i daje predlog o visini finansijske podrške po podnetom zahtevu za lečenje dece. Visina finansijske podrške se, na predlog komisije, utvrđuje rešenjem gradonačelnika u svakom konkretnom slučaju, maksimalno može iznositi 150.000 dinara po podnetom zahtevu i isplaćuje se u jednokratnom iznosu.\nPrethodnoU Kulturnom centru Zrenjanina koncert Ansambla narodnih igara i pesama Srbije „Kolo“\nSledećeZimske pripreme sportskih klubova u Antaliji- Sportisti zadovoljni uslovima


Životne namirnice - Blic Online\nKompanija Marbo Product, deo multinacionalne kompanije PepsiCo koja već 11 godina posluje na tržištima Zapadnog Balkana, uputila je donacije u vrednosti više od 200.000 dolara za potrebe zdravstvenih institucija, ali i građana koji žive u najsiromašnijim opštinama u Srbiji, Federaciji Bosne i Hercegovine i Republici Srpskoj. U saradnji sa Fondom B92, a u skladu sa potrebama Ministarstva zdravlja Republike Srbije donirana su sredstva za nabavku visoko-kvalitetne medicinske opreme. Deo sredstava je usmeren za nabavku hrane i proizvoda za higijenu i zajedno sa proizvodima kompanije Marbo namenjen je ugroženim domaćinstvima najnerazvijenijih opština, kroz aktivnosti Nacionalne alijanse za lokalni ekonomski razvoj u Srbiji (NALED) i Crvenog Krsta Republike Srpske i Federacije Bosne i Hercegovine.\nVIŠE CENE ZAGORČALE HLEB Građane zabrinulo poskupljenje životnih namirnica\nPOTROŠAČKU KORPU SVE TEŽE NAPUNITI Četveročlanoj porodici u BiH za osnovne stvari mesečno potrebno 2.100 KM\nTroškovi života u BiH rastu iz godine u godinu, a prema podacima Agencije za statistiku BiH, cene proizvoda i usluga koje se koriste za ličnu potrošnju u BiH merene indeksom potrošačkih cena, porasle su u martu ove godine u odnosu na februar za 0,1 odsto.\nRast cena hrane na globalnom nivou\nCene hrane na globalnom nivou porasle su za 2,6 odsto tokom februara, i to je najveći rast od sredine 2012. godine zbog loših vremenskih prilika, saopšteno je juče iz Agencije Ujedinjenih nacija za hranu.\nOsnovne namirnice jeftinije 10 odsto\nCene osnovnih životnih namirnica i kućne hemije koje će se inače naći u tzv. socijalnoj korpi koja se priprema već od 1. aprila biće niže u proseku za 10 odsto, potvrdio je juče za „Blic” ministar trgovine Rasim Ljajić. K. Marković\nDinkić: Ovolika poskupljenja nisu zbog rasta PDV-a\nMinistar finansija i privrede Mlađan Dinkić izjavio je danas da je efekat povećanja PDV-a na rast cena 1,6 odsto i to samo na robu široke potrošnje, a ne na osnovne životne namirnice i usluge kao što su grejanje i gradski prevoz.\nMinsitar spoljne i unutrašnje trgovine i telekomunikacija Rasim Ljajić uveren je da nema razloga da se građani pozivaju na masovne proteste zbog najnovijih poskupljenja, jer je Vlada Srbije iskoristila sve mehanizme koji su joj stajali na rapolaganju da stabilizuje tržište i spreči poremećaje.\nLjajić: Poskupljenje je neopravdano\nPotpredsednik Vlade Srbije i ministar spoljne i unutrašnje trgovine i telekomunikacija Rasim Ljajić izjavio je da su mnogi proizvođači posle povećanja poreza na dodatu vrednost (PDV) neopravdano drastično povećali cene, kao i da je poskupela i hrana, mada je PDV na osnovne životne namirnice ostao isti.\nOd danas skuplja hrana, cigarete, grejanje, novi skok cena verovatno početkom 2013.\nLjajić: Nema osnova za poskupljenje mleka\nMinistar trgovine Rasim Ljajić ocenio je danas da nema razloga za poskupljenje mleka najavivši da će razgovarati sa proizvođačima tog artikla kako bi se videlo koji su njihovi razlozi za najave većih cena.\nUnija pekara ne odustaje od poskupljenja hleba i preti blokadom puteva\nPredsednik Unije pekara Srbije Zoran Pralica izjavio je danas da pekari neće odustati od zahteva za povećanje cene hleba na 54 dinara i najavio da će u suprotnom možda biti i nepopularnih mera, poput blokade saobraćajnica.\nMinistar poljoprivrede i trgovine Dušan Petrović izjavio je danas da su cene osnovnih životnih namirnica u Srbiji stabilne i da ne očekuje dalja poskupljenja goriva, već da ''sve promene mogu da idu naniže''.\nPetrović: Neće biti novog talasa poskupljenja\nHrana iz Robnih rezervi za 21 ugroženu opštinu\nVlada Srbije donela je na predlog Republičke direkcije za robne rezerve, zaključak o bespovratnom isporučivanju životnih namirnica ugroženim opštinama zahvaćenim elementarnom nepogodom usled velikih snežnih padavina, izjavio je danas ministar poljoprivrede i trgovine Dušan Petrović.\nNajveći trgovci snizili cene životnih namirnica\nMleko, brašno, jogurt, ulje, šećer, riba i meso od juče se u velikim trgovinskim lancima mogu kupiti po nižim cenama jer su trgovci uskladili svoje cenovnike sa Vladinom uredbom o ograničavanju marži na osnovne životne namirnice.\nZa godinu dana standard građana opao za 60 odsto\nOsim sezonskog voća i povrća, koje ove godine beleže pad cena, u Srbiji u protekle dve godine nije pojeftinilo ništa. U odnosu na avgust 2009, potrošači u Srbiji šećer danas plaćaju po ceni višoj 100 odsto, ulje je skuplje 69, kafa 46, gorivo 31, a mleko 29 odsto... Cene i dalje svakodnevno rastu, dok plate manje-više ostaju iste.\nPetrović: Realno je da ne dođe do poskupljenja hleba\nBEOGRAD - Ministar trgovine i poljoprivrede Dušan Petrović rekao je večeras da je realno da u ovom trenutku ne dođe do poskupljenja hleba.\nFAO: Cene hrane visoke i nestabilne do prve polovine 2012.\nLONDON – Svetske cene hrane značajno su porasle u junu, posle velikog poskupljenja šećera, objavila je danas Organizacija UN za hranu i poljoprivredu (FAO).\nZa osnovne životne troškove porodici nedostaje 16.831 dinara\nBEOGRAD - Prema podacima Republičkog zavoda za statistiku, u Srbiji je prosečna neto zarada u aprilu iznosila 39.298 dinara. Prema istraživanju koje je uradio „Blic“, prosečna četvoročlana porodica sa dva zaposlena i dva izdržavana člana sa tolikim primanjima ne može da podmiri ni najosnovnije životne troškove.\nNamirnice neće poskupeti "tokom sledećih meseci"\nBEOGRAD - Ministar poljoprivrede, trgovine, šumarstva i vodoprivrede Dušan Petrović rekao je danas da tokom sledećih meseci ne očekuje poskupljenje osnovnih životnih namirnica.


Najvažnije je da bude mir - Dnevni list Danas\nPočetna » Politika » Najvažnije je da bude mir\nNajvažnije je da bude mir\nSrbija je ponovo tresnula o kosovski zid. Visoka predstavnica EU Ketrin Ešton, vrh NATO, najmoćnije zapadne zemlje i vlada u Prištini postigli su konačni dogovor o uspostavljanju kontrole nad administrativnim prelazima na severu Kosova, s kojim se Beograd nije saglasio.\n0Piše: N. Tomić - agencije 15. septembra 2011. 19.19\nNa prelazima Jarinje i Brnjak od danas bi, nakon privremene uprave Kfora, trebalo da budu službenici Euleksa, protiv čega Srbija nije imala ništa protiv, ali i kosovski carinici, možda i policajci, u minimalnom broju i bez komandne uloge, mada dovoljno da prištinske vlasti mogu da proglase početak „uspostavljanja reda i mira“ na odmetnutom severu. Srbi iz Kosovske Mitrovice, Zvečana, Leposavića i Zubinog Potoka, nad kojima zvanični Beograd nema punu kontrolu, već su mesecima u stanju pobune. Postavili su barikade na svim saobraćajnicama, kao i na mitrovačkom mostu na Ibru, poručujući da neće dozvoliti „okupaciju“. Tvrde da ne žele nasilje i da nisu naoružani, ali ako se Kfor i Euleks danas nađu u situaciji da ne mogu da sprovedu plan dogovoren na najvišem nivou, imaće dve opcije – da silom izguraju ono što hoće, ili da, a to Misija EU već nagoveštava, prosto zatvore Jarinje i Brnjak, nakon čega će se Srbi naći u potpunoj blokadi. Kosovskim putem iz Beograda, „da budu uz svoj narod“, kreću kompletna rukovodstva naprednjaka i radikala, a najavljen je i patrijarh Irinej. Crkva je pozvala na trodnevnu molitvu i post. Šta će Srbija zapravo da radi ako se zapuca, osim što će da apeluje na mir, u ovom trenutku potpuno je nepoznato. Zapravo, a šta Srbija uopšte može da uradi? Zakazana sednica SB UN nije ništa više od simbola.\nPredsednik Srbije Boris Tadić upozorio je da bi za danas najavljene jednostrane akcije Prištine na severu KiM mogle ozbiljno da ugroze mir i stabilnost celog regiona, zbog čega „to mora da se spreči“. „Pozivam i Srbe i Albance na uzdržanost i podršku dijalogu kao jedinom načinu na koji se ovaj istorijski problem može rešiti mirnim putem. Ovaj problem traje dugi niz godina, nije nastao juče niti će se okončati sutra, moramo imati mudrosti i strpljenja jer njegovo rešavanje neće biti lako“, saopštio je predsednik Tadić. Takođe, kako je rekao, Srbija poziva međunarodnu zajednicu da da svu podršku dijalogu i mirnim i pravednim rešenjima do kojih se stiže dogovorom, kao i da spreči jednostrane akte nasilja koje najavljuje Priština.\nPredsednik je pozvao kosovske Srbe da ne reaguju na provokacije, jer je njihov miran život i budućnost njihovih porodica najviši interes Srbije. „Ovo nije stranačko pitanje i nijedna partija niti bilo kakva interesna grupa ne sme da manipuliše našim narodom na KiM u želji da ostvari svoj dnevnopolitički interes. Nadležni organi države Srbije preduzimaju sve mere kako bi se incidenti izbegli i zaštitili naši građani i došlo do mirnog rešenja, u skladu s Deklaracijom koju je usvojila Narodna skupština Republike Srbije 30. jula 2011. godine“, poručio je predsednik Republike.\nPoruke da je najvažnije sačuvati mir, ali i da je dolazak kosovskih carinika i policajaca na administrativne prelaze neprihvatljiv za Beograd, uputili su juče i potpredsednici srpske vlade Ivica Dačić i Božidar Đelić, dok su dramatični tonovi stigli iz Srpske pravoslavne crkve.\nKONUZIN LJUT NA SRPSKU ELITU\nSinod SPC obratio se direktno predsedniku Tadiću, otvorenim pismom. „Pozivamo vas i molimo da vi kao predsednik, kao i Vlada Srbije, učinite sve što je moguće da se spreči nadolazeća tragedija i sačuvaju naš narod na njegovim vekovnim ognjištima i njegove svetinje na Kosovu i Metohiji, u čemu možete računati na saradnju SPC“, navodi se u pismu koje je Sinod sa vanredne sednice uputio Tadiću, u kojem se još podseća na reči patrijarha Gavrila izrečene uoči zbivanja marta 1941: „Ponizimo se pred Bogom i uspravimo se pred ljudima“. Iz SPC je stigao juče još jedan poziv, namenjen svim pravoslavnim vernicima. Patrijarh Irinej pozvao je na trodnevnu molitvu i post za spas „stradalnog naroda Kosova i Metohije“. Istovremeno, sveštenstvo SPC će u svim svojim hramovima, 15, 16. i 17. septembra u 18 časova održati Moleban za stradalni narod KiM.\nSvoj čas iz „odbrane Srbije“ juče je održao ruski ambasador Aleksandar Konuzin koji je, za diplomate neuobičajeno oštro, kritikovao učesnike međunarodnog Beogradskog bezbednosnog foruma. „Zar u ovoj dvorani nema Srba?!“, uzviknuo je u nekoliko navrata Konuzin, govoreći emotivno i povišenim tonom, u prisustvu političara i stručnjaka iz Srbije i uglavnom zapadnih zemalja.\nNa skupu, koji je u organizaciji Fonda za političku izuzetnost i Evropskog pokreta u Srbiji juče otvorio predsednik Boris Tadić, Konuzin je optužio NATO i Kfor da krše Rezoluciju 1244, jer hoće da dovedu na prelaze sa Srbijom kosovske carinike i policajce, a da to niko od učesnika Foruma ne pominje. Interese Srbije u SB UN brane njen šef diplomatije Vuk Jeremić i Rusija, a „ovde u dvorani nema nikog ko brani interese Srbije“, rekao je Konuzin. Kako prenose reporteri s lica mesta, ruski ambasador je nakon petnaestominutnog, vrlo glasnog govora, ljutito napustio dvoranu u Domu Vojske Srbije.\nAMBASADORI HVALE TAČIJA\nPolicija i carina Euleksa od ovog petka preuzimaju operativne poslove na prelazima Jarinje i Brnjak, a biće prisutni i kosovski carinski službenici, saopšteno je juče po podne iz Misije EU, koja poziva sve građane da podrže te mere radi „poboljšanja vladavine prava za sve“.\nBrnjak će biti otvoren za putnički i komercijalni saobraćaj, dok će uvoz komercijalne robe morati da prođe kroz carinski terminal u južnom delu Mitrovice. Prelaz Jarinje biće otvoren samo za putnički saobraćaj i nekomercijalnu robe do uspostavljanja odgovarajuće infrastrukture na prelazu. Sva komercijalna roba koja podleže plaćanju akciza mora proći kroz carinsku proveru na prelazu Merdare ili na bilo kom drugom prelazu ovlašćenom za komercijalni saobraćaj.\nZamenik šefa Misije EU Endi Sparks objasnio je da ovaj korak ne bi trebalo da bude iznenađenje ni za koga, te da je Beograd „o svemu obavešten“. „EU u potpunosti razume zabrinutost srpske strane, ali poziva sve da se ponašaju odgovorno“, kazao je Sparks za list Vesti. On je pozvao sve strane da se ponašaju odgovorno jer bi, kako je naveo, u slučaju najavljenih blokada Kfor i Euleks mogli da procene da je neophodno zatvaranje prelaza, a to nije u interesu građana. „Euleks će obavljati operativni rad, u skladu sa svojim mandatom, i to će biti takozvano mešano prisustvo na severnom prelazu“, rekao je Sparks.\nNjegovi nadređeni u Briselu smatraju da nikakve bitnije promene neće nastati u položaju prelaza na severu Kosova, jer će i od danas carinske poslove na celom Kosovu, kao i do sada, obavljati Euleks. Izvori iz EU u Briselu rekli su agenciji Beta da „jedina promena, u cilju sprovođenja dogovora o ukidanju trgovinske blokade, jeste da na prelazima Jarinje i Brnjak od sada treba da budu i carinici i policajci vlasti Kosova, ali više simbolično, u svojstvu posmatrača“. Izvori u Briselu naglašavaju i da će „sve izvršne poslove obavljati Euleks, u skladu s mandatom i Rezolucijom 1244 SB UN“. To znači, objasnili su oni, da se potvrđuje da je Kosovo jedna carinska zona, kao što je bilo i tokom nadležnosti Unmika. Briselski izvori agencije Beta naglašavaju i da je „dogovor postignut uz saglasnost svih strana, uključujući međunarodne činioce na Kosovu“.\nAmbasadori pet najuticajnijih zapadnih zemalja (Kvinte) u Prištini saopštili su juče da snažno podržavaju teritorijalni integritet i suverenitet Kosova, uključujući njegov severni deo. Kako se navodi u saopštenju dostavljenom medijima iz Ambasade SAD u Prištini, ambasadori su tokom susreta s premijerom Hašimom Tačijem naveli da „moramo da radimo zajedno kako bismo ubrzali napore da se obnovi vladavina zakona i u ostalim delovima severa“. Ambasadori SAD, Francuske, Nemačke, Velike Britanije i Italije iskazali su zahvalnost Tačiju na njegovim naporima da „osigura svim građanima Kosova jednak pristup vladavini zakona i pozdravili novi carinski režim kao pozitivan korak“. Takođe, ambasadori su izrazili zahvalnost zbog načina na koji je Vlada Kosova sarađivala sa svojim međunarodnim partnerima, posebno Kforom i Euleksom, u pripremi tog „značajnog koraka za Kosovo“.\nS predsednikom Vlade Kosova juče je u Prištini razgovarao i generalni sekretar NATO Anders Fog Rasmusen, koji je pozvao sve na Kosovu da nastave dijalog i upozorio da „nema povratka nazad“. „NATO je potrošio 12 godina osiguravajući stabilnost i sigurnost. Mi nećemo dozvoliti da ovaj napredak bude ugrožen“, rekao je Rasmusen, dok je Tači ocenio da na severu Kosova nema reda, zakona i pravde.\nNAPREDNJACI I RADIKALI NA BARIKADAMA\nDelegacije opozicionih SNS, na čelu s Tomislavom Nikoliće i Aleksandrom Vučićem, i SRS, u kojoj će biti svi njeni potpredsednici i poslanici, najavile su, naravno svaka za sebe, da će danas biti na severu KiM. Radikali su saopštili da će biti na Jarinju oko 10 časova, a odatle nastaviti prema Zvečanu. Ako ih Kfor zaustavi, „svojim će telima braniti prelaze od okupatora“.\nZa danas u 13 časova na prelazu Brnjak zakazana je sednica Odbora za KiM Skupštine Srbije. Prisutni će biti bar članovi Odbora iz SRS i DSS, jer su se oni na jučerašnjoj sednici tog tela založili za odlazak na Kosovo, što poslanici vladajuće koalicije smatraju običnim marketingom. „Prestanite sa cirkusom. Nemojte na temi Kosova da skupljate političke poene“, poručio je radikalima poslanik SPS Dejan Radenković.\nA popodnevni saobraćajno-politički izveštaj sa severa KiM juče je glasio – saobraćaj na putu ka administrativnom prelazu Jarinje na severu Kosova kroz Leposavić odvija se jednom kolovoznom trakom zbog barikade koja je postavljena u tom mestu. Saobraćaj se odvija naizmeničnim propuštanjem na putu koji iz Mitrovice vodi ka administrativnom prelazu Jarinje i Raškoj. Na putu se nalazi bager, a vozila usmeravaju meštani obučeni u žute prsluke. Pored barikade istaknut je, pored zastava Srbije, i natpis „Stop Tačijevom nasilju“. Na putu ka Leposaviću gotovo sve benzinske pumpe istakle su natpis „nema goriva“. Barikade su postavljene i na drugim putevima na severu Kosova, kao i na glavnom mostu na Ibru koji deli severnu i južnu Mitrovicu.\nČeška za dogovor o Kosovu\nMinistar spoljnih poslova Češke Karel Švarcenberg izjavio je da se protivi jednostranim koracima na Kosovu koji nisu usaglašeni sa svim relevantnim činiocima. Letošnji događaji na Kosovu su doveli do stvaranja teške situacije, rekao je Švarcenberg novinarima u pauzi Beogradskog bezbednosnog foruma. Prema njegovom mišljenju, sada treba videti šta će uraditi UN i EU. „Moj je utisak da se neke zemlje slažu sa onim što se događa“, upozorio je češki ministar.


Tečaj iz neonatalne reanimacije za ljekare i zdravstvene radnike u FBiH – Crveni križ FBiH\nTečaj iz neonatalne reanimacije za ljekare i zdravstvene radnike u FBiH\nAutor Crveni križ FBiH dana 09/11/2017\nDana 09. i 10. novembra/studenog u hotelu Grand u Sarajevu održava se tečaj iz neonatalne reanimacije za ljekare i zdravstvene radnike sa područja FBiH. Ova vrsta obuke se održava već nekoliko godina i dio je zajedničkog projekta Udruženja neonatologa i intenzivista FBiH, LDS Charities i Crvenog križa FBiH.\nInstruktori tečaja su 2 ljekara iz Sjedinjenih Američkih Država, te 6 ljekara Pedijatrijske klinike KCU Sarajevo. Obuka se radi po novom 7. izdanju priručnika Programa neonatalne reanimacije Američke akademije za pedijatriju (AAP) i Američkog udruženja za srce (AHA). U okviru projekta izvršit će se i distribucija priručnika i opreme potrebne za trening reanimacije svim institucijama u FBiH koje imaju porodilišta, a učesnici će se vratiti u svoje ustanove gdje će moći prenijeti novostečeno znanje.\nIsta obuka će se održati na Pedijatrijskoj klinici u Banja Luci 14. i 15. novembra/studenog za ljekare i zdravstvene radnike sa područja RS-a.


Barnije: Još dosta posla do sporazuma s Londonom o Bregzitu\n► Barnije: Još dosta posla do sporazuma s Londonom o Bregzitu\nEvropski pregovorač za Bregzit Mišel Barnije ocenio je danas da nije postignut dovoljan napredak u pregovorima s Velikom Britanijom o njenom istupanju iz članstva u Evropskoj uniji.\n"Jasno je da neophodno još posla u pregovorima o Bregzitu", naveo je Barnije na Tviteru iz Helsinkija gde je na kongresu Evropske narodne stranke, čiji je potpredsednik.\nBilo je napretka s Londonom o izbegavanju uvođenja granice sa Irskom, ali to nije dovoljno da bi se opravdalo održavanje specijalnog samita EU o Bregzitu u novembru, saopštili su ranije danas u Briselu izvori bliski pregovorima s Londonom.\nIsti izvori su naveli da postoji određeni napredak u rešavanju pitanja granice s Irskom "ali to nije dovoljno za sazivanje specijalnog samita u novembru", kako se to ranije pominjalo.\n"Ukoliko dođe do iznenadnog prodora narednih dana, onda je potrebno do dve nedelje za pripremu specijalnog samita", rekli su evropski izvori koji su podsetili da je naredni samit EU tradicionalno krajem godine, a ove godine je zakazan 13. i 14. decembra.\nPrethodno je danas objavljeno da su britanska premijerka Tereza Mej i predsednik Evropskog saveta Donald Tusk razgovarali telefonom, pošto su se pojavile naznake proboja ka napretku u pregovorima o Bregzitu.\nTusk je na Tvitertu naveo da su "razmotrili napredak u pregovorima o Bregzitu i da razgovaraju o tome kako napred".\nBritanska vlada čiji će šef Boris Džonson otputovati ove nedelje na sastanak sa evropskim liderima, saopštila je danas da je za 31. oktobar naredila ukidanje svojevremenog britanskog zakona o...\nMerkel i Džonson se uskoro sastaju da razgovaraju o Bregzitu\nNemačka kancelarka Angela Merkel mogla bi uskoro da se sastane s britanskim premijerom Borisom Džonsonom da razgovara o Bregzitu, izjavio je danas njen portparol.\nNemački zvaničnici očekuju Bregzit bez sporazuma\nNemački zvaničnici očekuju da će Velika Britanija napustiti Evropsku uniju (EU) bez sporazuma krajem oktobra i smatraju da su pripreme EU za takvu mogućnost "uglavnom dovršene",...\nMuškarac izboden nožem ispred ministarstva policije u Londonu\nJedan muškarac teško je danas povređen pošto je izboden nožem ispred Ministarstva unutrašnjih poslova (MUP) u centru Londona, saopštila je danas britanska policija koja je uhapsila jednu osobu.


RTCG - Radio Televizija Crne Gore - Nacionalni javni servis :: Ekonomija :: Za zajedničke projekte CG i Albanije 2,8 miliona / print=true\nPREKOGRANIČNA SARADNJA 18. 03. 2019. 14:16 >> 13:42 0\nZa zajedničke projekte Crne Gore i Albanije, potencijalnim korisnicima je na raspolaganju 2,8 miliona eura u oblastima koji se tiču zaštite životne sredine i promovisanja zapošljavanja, poručeno je na konferenciji, povodom objave Drugog poziva IPA Programa prekogranične saradnje Crna Gora – Albanija 2014-2020.\n"Drugi poziv, otvoren je do 27. maja 2019. godine za projektne predloge koji treba da doprinesu zaštiti prirodnih resursa u jezerskim i planinskim oblastima, te jačanju zapošljivosti i socijalne inkluzije. Ukupna sredstva namijenjena za Drugi poziv iznose 2,8 miliona eura", istakla je zamjenica glavnog pregovarača i nacionalna IPA koordinatorka Ivana Glišević-Đurović.\nOna je ocijenila da je kvalitetna saradnja između dvije zemlje, rezultirala ugovaranjem osam projekata ukupne vrijednosti 3,2 miliona eura u okviru Prvog poziva za dostavljanje prijedloga projekata, koji imaju za cilj da unaprijede kvalitet života ljudi u programskom području, u oblastima koji se tiču promocije turizma i kulturnog i prirodnog nasljeđa, zaštite životne sredine, kao i zapošljavanja.\nGlišević-Đurović je podsjetila prisutne da su u okviru Prvog poziva podnesena 82 projektna predloga sa 9 puta većim traženim sredstvima nego što je bilo dostupno, što ukazuje na potrebu i interesovanje potencijalnih korisnika s obje strane granice da zajednički realizuju projekte koji će doprinijeti unapređenju standarda i kvaliteta života ljudi u pograničnom području, što je ujedno i jedan od osnovnih ciljeva programa.\n"Ovo je četvrti poziv u okviru programa prekogranične saradnje iz IPA II finansijske perspektive, koji se sprovodi putem indirektnog upravljanja sredstvima Evropske unije. To znači da ulogu Ugovornog tijela obavlja Direktorat za finansiranje i ugovaranje sredstava EU pomoći u okviru Ministarstva finansija, te će i ovaj poziv institucije sistema sprovoditi samostalno, a u skladu sa pravilima i procedurama propisanim od strane Evropske komisije", istakla je v.d. generalne direktorice Direktorata za finansiranje i ugovaranje sredstava EU pomoći Ministarstva finansija Marija Vukčević.\nOna je istakla punu spremnost za izgradnju partnerskog odnosa sa aplikantima i budućim korisnicima sredstava, u cilju što bolje apsorpcije raspoloživih sredstava i pružanja doprinosa poboljšanju uslova života stanovništva u oblastima koje su obuhvaćene programom prekogranične saradnje.\nZamjenik ministra za Evropu i vanjske poslove Republike Albanije Sokol Deđa, istakao je da se Program sprovodi veoma uspješno, te iskazao uvjerenje da će i budući projekti doprinijeti konkretnim rezulatatima važnim za život građana u pograničnom području.\n"Veoma je važno ojačati partnerstvo između ljudi i institucija u pograničnom području", naglasio je Deđa.\nProgramska menadžerka za teritorijalnu saradnju u Delegaciji Evropske unije u Crnoj Gori Donata von Sigsfeld, saopštila je da je regionalna saradnja visoko na agendi Evropske unije, te istakla da je Crna Gora veoma uspješna kada je riječ o upravljanju programima prekogranične saradnje i pokazala značajne kapacitete u vođenju programa koji se sprovode u indirektnom upravljanju.\nŠefica Zajedničkog tehničkog sekretarijata Sanja Todorović, predstavila je ciljeve Drugog poziva, dostupne iznose, kao i opšta pravila za prijavljivanje projekata od strane potencijalnih korisnika.\nIPA program Crna Gora - Albanija Prekogranična saradnja\nOdobrena četiri projekta vrijedna 7 miliona


DRŽAVNA REVIZORSKA INSTITUCIJA: Sedam preporuka za unapređenje poslovanja budžetskih korisnika\nDržavna revizorska institucija DRI dostavila je Skupštini Crne Gore Godišnji izvještaj o obavljenim revizijama i aktivnostima za period od oktobra 2014. do istog mjeseca 2015. godine.\nIz DRI su objasnili da je revizijom Završnog računa budžeta Crne Gore za 2014. godinu obuhvaćena provjera računske tačnosti, primitaka i izdataka, kapitalnog budžeta i transakcija finansiranja.\n"Dato je ukupno sedam preporuka koje imaju za cilj unapređenje poslovanja budžetskih korisnika i učvršćivanja fiskalne discipline", naveli su iz DRI.\nPored Izvještaja o reviziji Završnog računa budžeta Crne Gore za 2014.godinu, DRI je izradila i Izvještaj o realizaciji zaključaka Skupštine povodom usvajanja Zakona o završnom računu budžeta za 2013. godinu ("Sl. list CG", br. 60/2014).\nDRI je, kako su saopštili njeni predstavnici, ispunila i svoju ulogu definisanu Zakonom o budžetu i fiskalnoj odgovornosti ("Sl. list CG", br. 20/2014 i 56/2014), koja se odnosi na obavezu sprovođenja ocjene primjene kriterijuma fiskalne odgovornosti.\n"S tim u vezi, DRI je izradila Izvještaj o ocjeni primjene kriterijuma fiskalne odgovornosti za prošlu godinu, koji predstavlja sastavni dio Godišnjeg izvještaja", rekli su iz DRI.\nGodišnji izvještaj o obavljenim revizijama i aktivnostima za period od oktobra prošle do istog mjeseca ove godine, kako su objasnili, sadrži i izvode iz 20 revizija u kojima su prezentirani najbitniji nalazi, preporuke i mjere za otklanjanje nepravilnosti u poslovanju subjekata revizije, obuhvaćenih izvještajnim periodom.\n"DRI je u obavljenim pojedinačnim revizijama dala ukupno 468 preporuka i 67 mišljenja - 23 pozitivna, 29 uslovnih i 15 negativnih. U izvještajnom periodu data su i dva mišljenja nakon obavljenih revizija uspjeha", rekli su iz DRI.\nPored navedenih revizija, kako su naveli, DRI je u periodu od oktobra prošle do istog mjeseca ove godine obavila i revizije političkih partija.\nIz DRI su najavili da će do kraja ove godine, između ostalih, obaviti revizije fondova za zdravstveno osiguranje i obeštećenje.\nTa institucija će napraviti i finansijsku i reviziju pravilnosti Opštine Žabljak.\nDRI je, kada su u pitanju njene ostale aktivnosti razvila metodologiju za obavljanje finansijske, revizije pravilnosti i uspjeha u cilju obezbjeđivanja standardizacije i usklađenosti obavljanja revizija.\n"DRI je realizovala aktivnosti na sprovođenju kontrole kvaliteta revizija sa ciljem unaprijeđenja transparentnosti, zakonitosti i uspješnosti upravljanja javnim sredstvima kroz uspješnu implementaciju projekta Evropske unije EU pod nazivom Kontrola kvaliteta revizija u DRI Crne Gore", rekli su iz DRI.\nDRI je, prema riječima njenih predstavnika, nastavila da sprovodi aktivnosti usmjerene na razvoju međunarodne i regionalne saradnje, kao i saradnje sa međunarodnim organizacijama.\nIzvor: Vebsajt CdM, 04.11.2015.


Jubilej Narodnog univerziteta\nIzvor: JUGpress.com, 05.Dec.2020, 17:43\nNarodni univerzitet u Vranju obeležava 65 godina postojanja i rada. Kako zbog epidemiloške situacije ustanova nije u mogućnosti da obeleži ovaj značajan jubilej, izdala je saopštenje za javnost.\n„Kulturno – prosvetnu misiju Narodni univerzitet je započeo 5. decembra 1955. godine pod nazivom Radnički univerzitet. Osnivačkom skupštinom u sali bioskopa „Sloboda“, na kojoj je učestvovalo oko 250 najistaknitijih građana, pre svega učitelja, profesora, >> Pročitaj celu vest na sajtu JUGpress.com << lekara, pravnika, političkih radnika, zanatlija i ljudi sa sela, započet je jedan od najvažnijih zadataka – osposobljavanje, obrazovanje i usavršavanje radnika i službenika. Najčešći oblik narodnog prosvećivanja, bilo je držanje javih predavanja o aktuelnim temama za sredinu u kojoj se drže predavanja.\nTokom godina, uporedo sa obrazovanjem, razijala se i kulturna delatnost ustanove. Organizovane su različite smotre, takmičenja, susreti stvaralaca i izvođača, pre svega u narodnom i folklornom stvaralaštvu, ali i u likovnim i muzičkim umetnostima. Susreti sela „Od maja do maja“ imali su za cilj da se u selima omogući brži razvoj poljoprivrede, da se stvore bolji uslovi života, da se obogati kulturni život, unapredi prosveta i zdravstvo, da se zaštiti i unapredi životna sredina. Sve to je organizovao Narodni univerzitet Vranje.\nI danas se nastavlja sa realizacijom velikog broja tradicionalnih manifestacija, ali i sa novim aktivnostima u oblastima obrazovanja i kulture. Smotra recitatora osnovnih i srednjih škola „Pesniče naroda mog“ je jedna od aktivnosti sa najdužom tradicijom od blizu pola veka. Takođe, u višegodišnje tradicionalne manifestacije koje organizuje Narodni univerzitet i danas, spadaju i predtakmičenje frulaša „Zlatna frula juga Srbije“, Međuokružna smotra dečjih folklornih ansambala i izvornih grupa, Etno- sajam, Saloni knjiga i dr.\nJedna od najznačajnijih kulturnih aktivnosti je svakako Likovna kolonija, koja postoji od 1974. godine, pod nazivom „Prohor Pčinjski“, a od 2002. pod nazivom „Vranje“. Među novijim manifestacijama posebno se izdvajaju Književna kolonija, a u skorije vreme je počela sa radom i Dečija likovna kolonija. Bogat kulturni sadržaj i aktivnosti JU „Narodni univerzitet“ dodatno oplemenjuje rad Likovne radionice, ali i izlagačka i izdavačka delatnost.\nNarodni univerzitet Vranje je ne samo čuvar kulturne baštine, nego i rasadnik mladih, talentovanih zaljubljenika u likovnu umetnost i književnost.\nUporedo sa kulturom, u budućnosti će se nastaviti i sa obrazovnim aktivnostima u delu neformalnog obrazovanja odraslih, gde beležimo najveći uspeh, jer smo za samo tri godine akreditovali deset najtraženijih programa za različita zanatska zanimanja.\nOva ustanova ima razloga da bude ponosna na dugogodišnju bogatu tradiciju, ali takođe ima mnogo inovativnih planova za vreme koje dolazi i u kome će se videti neophodnost postojanja jedne ovakve institucije kao što je JU „Narodni univerzitet“ u Vranju“, navodi se u saopštenju koje je potpisala direktorka Gordana Dimitrijević.\nOkRadio.rs: Narodni univerzitet slavi: Čuvar kulturne baštine i rasadnik talenata FOTO


Firme u Austriji očekuju normalizaciju tek početkom 2021.\nIzvor: B92, 01.Jun.2020, 13:41\nBeč -- Austrijske firme, posle krize zbog pandemije koronavirusa, očekuju normalizaciju poslovanja tek početkom iduće godine.\nČetiri od pet kompanija u Austriji je negativno pogođeno krizom, a skoro dve trećine je prijavilo skraćeno radno vreme, dok je svaka peta firma odustala od planiranih investicija, pokazuje istraživanje ekonomskog instituta Wifo.\nPosledice koronavirusa najviše su osetile firme u građevinskom sektoru, ali je i industrija negativno pogođena, >> Pročitaj celu vest na sajtu B92 << iako, za razliku od uslužne delatnosti, nije bila pogođena zatvaranjem.\nUkupno 41 odsto preduzeća odložilo je investicije, 53 odsto industrijskih, 36 odsto uslužnih i 29 procenata građevinskih firmi.\nSvako peto preduzeće iskoristilo je pomoć u likvidnosti koju je ponudila država, a i kredite su pojačano koristile za dalje poslovanje.\nU proseku se normalizacija poslovanja očekuje tek nakon sedam meseci, a najranije, kako očekuju, to je moguće tek za četiri meseca.\nZa mnoge firme to će biti predug period, jer već sedam odsto kompanija ima rezerve samo za dva meseca.


24SEDAM NOVI SAD Grad podržava mikro i mala preduzeća\nVlasnik kompanije ''Monarh'' Miroslav Krstanović zahvalio se na podršci naglasivši da će mašina, čija kupovina je subvencionisana, doprineti bolјoj proizvodnji\nGrad Novi Sad je u 2020. godini u budžetu izdvojio 15.000.000 dinara za podršku sektoru mikro i malih preduzeća i preduzetnika na teritoriji Grada Novog Sada za nabavku mašina i opreme. Gradonačelnik Novog Sada Miloš Vučević posetio je kompaniju ''Monarh'' koja se bavi izradom korporativnih tekstilnih odevnih predmeta i opreme za ugostitelјske objekte, a na konkursu Grada je dobila subvenciju od 500.000 dinara, za nabavku laserske mašine za krojenje.\n- Ova kompanija se bori na tržištu već 13 godina. Veoma cenim kada vidim vredne ruke ovih divnih dama i drago mi je što se vlasnik ove firme vratio iz Australije u svoju zemlјu da živi i radi. Zadovolјstvo je i što od njega čujem da se biznis polako vraća u normalu, te da se ovaj sektor oporavlјa od posledica pandemije. Konkurs je sproveden prema svim pravilima i podržani su oni koji imaju preduzetnički duh i inovativnost u poslovanju. Ne možemo samo pričati o kompanijama koje su giganti i koje utiču na makroekonomsku sliku, i zato Grad ima poseban vid podrške ovakvim preduzećima. Vodimo izbalansiranu politiku prema svim privrednim subjektima – istakao je gradonačelnik Vučević.\nVlasnik kompanije ''Monarh'' Miroslav Krstanović zahvalio se na podršci naglasivši da će mašina, čija kupovina je subvencionisana, doprineti bolјoj proizvodnji.\n- U zadnje vreme oseti se da stvari u Srbiji idu na bolјe, posebno kada je reč o administrativnim procedurama koje su daleko efikasnije nego pre deset godina. Takođe, krediti su povolјniji, a kurs je stabilan – rekao je Miroslav Krstanović.\nBespovratna sredstva su odobrena za 33 privredna subjekta u rasponu od 200.000 do 500.000 dinara po privrednom subjektu, u zavisnosti od visine troškova i ulaganja iskazanih u prijavi. Direktorka Regionalne razvojne agencije Bačka DOO Ivana Krsmanović izjavila je da će ta Agencija, čiji je Grad Novi Sad jedan od osnivača, nastaviti saradnju sa lokalnom samoupravom kako bi se privredi pružila maksimalna podrška. Pošto je nedavno Skupština grada usvojila Odluku o programu podrške mikro, malim i srednjim preduzećima, konkurs za nabavku mašina i opreme ove godine će sprovesti Gradska uprava za privredu. Iznos sredstava za ovu namenu je uvećan sa 15 na 24 miliona dinara.\nJavni poziv za dodelu bespovratnih sredstava za podršku razvoja mikro i malih preduzeća i preduzetnika na teritoriji Grada Novog Sada za 2020. godinu je sproveden u saradnji sa Regionalnom razvojnom agencijom Bačka DOO.\nNovi Sad privreda mala preduzeća mikro preduzeća


Rešenja za energetski efikasnu gradnju-Grejanje.com\nOd hiljadu projekata iz cele Evrope, u finale konkursa za inovacije u održivoj gradnji u organizaciji "Lafarža", među prvih 10 ušla tri projekta iz Srbije.\nČak i ako ne pobede na konkursu, na te projekte treba obratiti pažnju, jer nude rešenja za bržu, jeftiniju i energetski efikasniju gradnju.\nMeđu 10 finalista konkursa za inovacije u održivoj gradnji, koji će biti predstavljeni sutra u Lionu, nalaze se čak tri projekta iz Srbije. Na konkurs u organizaciji francuske kompanije "Lafarž", jednog od najvećih proizvođača cementa u svetu, stiglo je više od hiljadu projekata iz cele Evrope.\nIzjave Milenka Milenkovića, Srećka Stefanovića i Jovana Nikolića\nMeđu njima je i prva energetski efikasna sportska hala u Srbiji. Nalazi se u Boljevcima, nadomak Beograda. Izgrađena je od prefabrikovanih ferocementnih elemenata, a konstrukcija je postavljena za svega 15 dana.\n"Gradi se jeftinije, objekti su izuzetno trajni, imaju trajnost više stotina godina, faktički su neuništivi, gotovo potpuno su rezistentni na zemljotres, olujne vetrove, na požar i imaju izuzetno visok nivo energetske efikasnosti", ističe Milenko Milenković iz firme "Milenković Kompani".\nČitavu halu zagrevaće električna pumpa snage samo sedam kilovata, što je šest puta manje energije od uobičajenog grejanja.\nMeđu 10 najboljih inovacija u svetu u održivoj gradnji "Lafarž" je svrstao i "Oblikovani građevinski blok", projekat koji omogućava mnogo bržu i jeftiniju gradnju od klasične.\nSrećko Stefanović iz firme "Hemi Eko" kaže da taj blok već ima ugrađen fasadni deo i omalterisan unutrašnji deo, tako da, kada se njime zida, dobije se gotova fasada i omalterisana unutrašnjost, pa nema potrebe za završnim zanatskim radovima.\nTreći projekat iz Srbije koji će konkurisati za "Lafaržovu" nagradu je brza i jeftina gradnja panelnim sistemom od betona, sa originalno postavljenom izolacijom, koja potrošnju energije umanjuje za čak 80 odsto.\n"Prvi put u svetu je u unutrašnjosti zida postavljena izolacija. Potpuno je neprekidna i veza je sa svim zidovima i tavanicama", navodi Jovan Nikolić iz firme "Kvatro konstrakšn".\nKao organizator takmičenja, "Lafarž" će pobednicima pružiti podršku kakvu budu želeli.\n"To može da podrazumeva marketing, novčanu podršku ili partnerstvo sa "Lafaržom", koji je jedan od najvećih proizvođača u građevinskoj industriji", rekao je Rade Bučevac iz Beočinske fabrike cementa.\nČak i ako ne pobede na konkursu, na ove projekte treba obratiti pažnju, budući da sva tri nude rešenja za bržu, jeftiniju i energetski efikasnu gradnju.


PREDLOG ZAKONA O DOPUNAMA ZAKONA O SUDSKIM TAKSAMA:Vlada RS će do kraja sedmice usvojiti akt o tarifama koje će se plaćati za usluge javnih beležnika\nPredlogom Zakona o dopunama Zakona o sudskim taksama aktuleni akt dopunjen je propisanim taksama koje će se od 1. septembra plaćati za sačinjavanje pravnih poslova koji imaju oblik javnobeležničkog zapisa.\nPredlog zakona naći će se pred poslanicima Skupštine Srbije u petak, 29. septembra, a predviđeno je da nasnagu stupi već prvog radnog dana naredne sednice - u ponedeljak, 1. septembra, kada sa radom počinju i prvi javni beležnici.\nVlada Srbije će do kraja ove sedmice usvojiti i akt o tarifama koje će se plaćati za usluge javnih beležnika.\nPredviđeno je da se za sačinjavanje pravnih poslova koji imaju oblik javnobeležničkog zapisa plaća taksa prema vrednosti imovine koja je predmet pravnog posla.\nTako će se za poslove do vrednosti 600.000 dinara plaćati taksa od 9.000 dinara, preko 600.000 dinara do 2.5 miliona dinara, taksa će biti 15. 000 dinara.\nZa pravne poslove vrednosti od 2.5 miliona dinara do 5 miliona dinara plaćaće se taksa od 21.000 dinara, od 5 miliona dinara do 7 miliona dinara taksa će biti 30.000 dinara, od 7 do 10 miliona dinara 36.000 dinara će biti taksa a od 10 do 14 miliona dinara taksa će biti 42.000 dinara.\nZa pravne poslove vrednosti preko 14 miliona dinara, taksa od 42.000 dinara biće uvećana za 1.500 dinara na svakih započetih milion dinara, a najviše do 600.000 dinara.\nZa sačinjavanje javnobeležnickog zapisa ugovora o poklonu nepokretnosti između roditelja kao poklonodavca i deteta kao poklonoprimca, Predlog zakona propisuje da se plaća 50 odsto od takse gore navedenih vrednosti pravnih poslova.\nAko se pravni posao u obliku javnobeležnickog zapisa sačinjava za više stranaka, taksa se uvećava za 1.500 dinara za svaku treću i svaku narednu stranku, ali najviše do 50 odsto od takse gore navedenih vrednosti pravnih poslova.\nKada su u pitanju raspolaganje nepokretnostima, deoba zajedničke imovine supružnika ili vanbračnih partnera, ugovor o imovinskim odnosima između supružnika ili vanbračnih partnera, ustupanje ili raspodela imovine za života, obećanje poklona ili ugovor o poklonu za slučaj smrti i ugovor o doživotnom izdržavanju Predlog zakona kao osnov za određivanje takse uzima ukupnu vrednost imovine koja je predmet pravnog posla.\nZa zahtev kojim se traži sačinjavanje pravnog posla u obliku javnobeležničkog zapisa ne plaća se posebna taksa, kao ni za overu sačinjenog javnobeležničkog zapisa i za izdavanje otpravaka i prepisa ako se oni izdaju neposredno po sačinjavanju javnobeležničkog zapisa.\nZa sačinjavanje predugovora dopune ili raskida postojećeg ugovora u obliku javnobeležničkog zapisa plaća se 50 odsto od takse iz gore navedenih vrednosti.\nAko ima više stranaka, taksu stranke plaćaju solidarno, navodi se u predlogu zakona objavljenom na sajtu Skupštine Srbije.


RTCG - Radio Televizija Crne Gore - Nacionalni javni servis :: Politika :: Rekonstruisati Vladu, izabrati Tužilački savjet\n15. 09. 2021. 23:19 >> 23:40 21\nRekonstruisati Vladu, izabrati Tužilački savjet\nPostojeću 42. Vladu Crne Gore potrebno je rekonstruisati na način da umjesto dosadašnjih 12 ima 18 ministarstava i tri potpredsjednika, s tim što bi potpredsjednici ujedno mogli da budu i resorni ministri, navodi se u zajedničkom saopštenju Demokratskog fronta (DF) i Demokratske Crne Gore.\nKako navode, na posljednjem sastanku predsjednika i predstavnika konstituenata parlamentarne većine dogovoreno je da je potrebno da dva najveća politička subjekta postignu dogovor o načinu razrješenja otvorenih političkih pitanja koja onemogućavaju redovno funkcionisanje i da ostali neće biti kočnica tome.\n"Uvažavajući taj zahtjev, u prethodnim danima su obavljene konsultacije između predstavnika DF-a i Demokrata", navode u saopštenju.\nNakon istih postignut je sljedeći zaključak:\nPotrebno je rekonstruisati postojeću 42. Vladu Crne Gore na način da umjesto dosadašnjih 12 ima 18 ministarstava i 3 potpredsjednika, s tim što bi potpredsjednici ujedno mogli da budu i resorni ministri.\nPodjela resora bila bi dogovarana sa formalnim predlagačem rekonstrukcije Vlade, a političke organizacije bi saglasno propisanim procedurama i demokratskim standardima kandidovale svoje predstavnike.\nNa prethodno navedeni način biće riješena otvorena politička pitanja, osnažena 42. Vlada i postignut potreban nivo političke stabilnosti neophodan za dalje reformske procese.\nDemokratski front Vlada Crne Gore Demokratska Crna Gora\nBiće mjesta za neke ministre, "Evropa sad" ostaje\n19. 01. 2022. 9\n18. 01. 2022. 37


Nemačka spremna da bude garant bezbednosti Ukrajini - 30.03.2022, Sputnik Srbija\nNemački kancelar Olaf Šolc razgovarao je o bezbednosnim garancijama sa ukrajinskim predsednikom Vladimirom Zelenskim, Nemačka je u potpunosti spremna za to... 30.03.2022, Sputnik Srbija\nOn je napomenuo da Berlin za sada neće ocenjivati rezultate pregovora Ukrajine i Rusije u Istanbulu.„Neću davati ocene. Treba biti uzdržan“, objasnio je on.Portparol je naglasio da su pregovori između Ukrajine i Rusije još u toku i da upravo ove dve strane razvijaju sporazume.Stav Francuske o rusko-ukrajinskim pregovorimaFrancuska pomno prati pregovore između Rusije i Ukrajine, sluša izjave, ali veruje samo delima, izjavio je portparol francuske vlade Gabrijel Atalj.„Sa velikom pažnjom pratimo rusko-ukrajinske pregovore. Primamo k znanju brojne izjave koje su date. Ali istorija nas je naučila da budemo oprezni. I u ovom sukobu verujemo samo u dela“, rekao je portparol na brifingu.Italija: Ne gajimo iluzijeItalija je obratila pažnju na novu rundu rusko-ukrajinskih pregovora, ali nema lažne iluzije, izjavio je italijanski ministar spoljnih poslova Luiđi di Majo.U Istanbulu je 29. marta održana još jedna runda rusko-ukrajinskih pregovora koji su trajali oko tri časa. Na kraju pregovora, Vladimir Medinski, pomoćnik ruskog predsednika koji je kao i prethodno predstavljao rusku delegaciju, izjavio je da će Rusija značajno smanjiti vojnu aktivnost u pravcu Kijeva i Černigova.Specijalna vojna operacija u UkrajiniPredsednik Rusije Vladimir Putin je 24. februara objavio o početku vojne operacije demilitarizacije Ukrajine. On je u obraćanju sugrađanima rekao da okolnosti „zahtevaju odlučnu i hitnu akciju“, pošto su se republike Donbasa obratile Moskvi za pomoć. Putin je istakao da je cilj operacije „zaštita ljudi koji su već osam godina izloženi maltretiranju i genocidu od strane kijevskog režima“. Za to je, prema njegovim rečima, planirano da se izvrši „demilitarizacija i denacifikacija Ukrajine“ i da se privedu pravdi svi ratni zločinci odgovorni za „krvave zločine nad civilima“ u Donbasu. Ministarstvo odbrane Rusije redovno naglašava da ruska vojska ne nanosi nikakve udare po gradovima Ukrajine: vojna infrastruktura se onesposobljava visokopreciznim sredstvima.\nrusija, ukrajina, kriza u ukrajini, pregovori, nemačka, francuska, italija\n© POOL / Uđi u foto-galerijuRusko-ukrajinski pregovori u Istanbulu\nNemački kancelar Olaf Šolc razgovarao je o bezbednosnim garancijama sa ukrajinskim predsednikom Vladimirom Zelenskim, Nemačka je u potpunosti spremna za to, saopštio je portparol kabineta nemačke vlade Štefen Hebeštrajt.\n„Kancelar je signalizirao (u razgovorima) opštu spremnost... Nemačka je spremna da deluje kao garant bezbednosti“, rekao je Hebeštrajt na brifingu.\nOn je napomenuo da Berlin za sada neće ocenjivati rezultate pregovora Ukrajine i Rusije u Istanbulu.\n„Neću davati ocene. Treba biti uzdržan“, objasnio je on.\nPortparol je naglasio da su pregovori između Ukrajine i Rusije još u toku i da upravo ove dve strane razvijaju sporazume.\nStav Francuske o rusko-ukrajinskim pregovorima\nFrancuska pomno prati pregovore između Rusije i Ukrajine, sluša izjave, ali veruje samo delima, izjavio je portparol francuske vlade Gabrijel Atalj.\n„Sa velikom pažnjom pratimo rusko-ukrajinske pregovore. Primamo k znanju brojne izjave koje su date. Ali istorija nas je naučila da budemo oprezni. I u ovom sukobu verujemo samo u dela“, rekao je portparol na brifingu.\nItalija: Ne gajimo iluzije\nItalija je obratila pažnju na novu rundu rusko-ukrajinskih pregovora, ali nema lažne iluzije, izjavio je italijanski ministar spoljnih poslova Luiđi di Majo.\n„Ne treba da gajimo iluzije da će se lako postići dogovor. Imajući u vidu i strahove koje osećaju naši građani, naše javno mnjenje, ne smemo da stvaramo lažne iluzije“, rekao je Di Majo, prenosi agencija Askanjuz.


Kompanije iz Japana zainteresovane za ulaganja u BiH - Klix.ba\nLagumdžija dobio med iz Srebrenice\nKompanije iz Japana zainteresovane za ulaganja u BiH\n8.2.2013. u 19:16\nZamjenik predsjedavajućeg Vijeća ministara i ministar vanjskih poslova Bosne i Hercegovine Zlatko Lagumdžija primio je stalnog predstavnika Japanske agencije za međunarodnu saradnju (JICA) za Balkan Toshiya Abea, saopćeno je danas iz Ministarstva vanjskih poslova BiH u Sarajevu.\nLagumdžija je zahvalio stalnom predstavniku Abeu za pomoć koju je Japan putem agencije JICA pružio Bosni i Hercegovini, naročito u izgradnji mira, obnovi infrastrukture i razvoju privrede i istakao da BiH često zaboravlja da je Japan, kao jedan od najvećih donatora i investitora u BiH, kroz projekte u raznim sektorima do sada uložio oko 500 miliona eura.\nStalni predstavnik Abe je detaljnije informirao Lagumdžiju o konkretnim projektima koje JICA trenutno implementira u Bosni i Hercegovini, kao i o projektima planiranim za budućnost. Između ostalog je istakao da su razvoj privatnog sektora, IT edukacija, razvoj održive ekonomije i pitanje zaštite okoliša u BiH jedan od ključnih stubova pomoći i implementira se nizom projekata u ovoj oblasti putem donacija, kredita tehničke saradnje i obuke u Japanu.\nJICA je prepoznala turistički potencijal BiH i snažno ga podržava promocijom BiH kao poželjne turističke destinacije za građane Japana. Istakao je i da su mnoge kompanije iz Japana zainteresovane za ulaganje u BiH te da očekuje dodatne velike projekte.\nU vezi s navedenim, Lagumdžija je istakao da BiH izuzetno cijeni prisustvo Japana i tehničku podršku koju pruža naročito u obrazovnom sektoru.\nLagumdžija je ukazao na potrebu intenziviranja ekonomske saradnje BiH i Japana, koja, kako je rekao, bez obzira na geografsku udaljenost dviju zemalja, mora i može biti snažnija.\nStalni predstavnik Abe je Lagumdžiji poklonio med proizveden u Srebrenici, što je jedan od rezultata projekata koje JICA implementira u ovoj sredini.\nNa kraju razgovora je Lagumdžija posebno pohvalio projekat koji JICA implementira na području Srebrenice, ali i cijele BiH, s ciljem promocije i jačanja međuetničkog povjerenja i održivog povratka, a simbolični poklon,kako je rčeno, naglašava suštinu odnosa Japana prema BiH.


SRBI I RUSI ZAJEDNO PROTIV BELE KUGE: Srpska kartica „Cena minus za 3+“ osvaja i Rusiju! (04.03.2019.) – Покрет за децу ТРИ ПЛУС\nPokret za decu TRI PLUS je realizovao projekat „Cena minus za 3+“ u 11 lokalnih samouprava u Srbiji koji za cilj ima da sve porodice sa troje i više dece poseduje multifunkcionalnu karticu koja im pored benefita u vidu brojnih besplatnih usluga i popusta, istovremeno služi kao indetifikaciona kartica na osnovu koje dobijaju poklone ljudi velikog srca i time ostvaruju uštede u svojim kućnim budžetima.\nProjekat Pokreta za decu TRI PLUS je privukao veliku pažnju i u bratskoj Rusiji, u kojoj su, na insistiranje predsednika Vladimira Putina donete brojne mere kako bi višedetne porodice postale kategorija društva koja ima poseban status. Posle razgovora koji su vođeni u socijalnoj ustanovi Ruske pravoslavne crkve „Dom za mame“, uz veliko angažovanje organizacije „Savez za život“, potpisan je Memorandum o saradnji između Pokreta za decu TRI PLUS i ruske organizacije „Za život“ koji za cilj ima realizaciju projekta „Cena minus za 3+“ i u Rusiji.\nRuska organizacija „Za život“ je postala prepoznatljiva u svojoj zemlji po tome što su svojim aktivnostima spasile 10.112 života jer su sada već majke odvratile od abortusa, kao i što su pružili pomoć, materijalnu i psihološku, za više od 90.000 porodicama sa decom.\nMemorandum su potpisali Vladica Gavrilović, predsednik Pokreta za decu TRI PLUS, i Sergej Česnokov predsedik organizacije „Za život“.\n„Pitanje bele kuge kao i statusa višedetnih porodica moraju imati zdrav temelj pristupa ovoj problematici i dobru polaznu osnovu ojačanu primerima udruženja i organizacija koje u dobroj meri menjaju statistiku ka porastu nataliteta u svojim zemljama. Memorandum o saradnji srpskog pokreta TRI PLUS i ruskog udruženja „Za život“ pečat je svestranom zalaganju za realizaciju brojnih planiranih projekata u Srbiji i Rusiji“ – istakao je Gavrilović.\nPredstavnicima Pokreta za decu TRI PLUS, Vladici Gavriloviću i Daliborki Nestorović, ukazana je i velika čast da budu izabrani u Društveni savet ruske organizacije kojeg čine poznate i priznate ličnosti ruskog društva.\nPreviousPrevious post:Ako u ovome ne budemo saglasni, izgubićemo SRBIJU”: Majke u Srbiji sa troje dece žele pravo na OVONextNext post:TRI PLUS MILANOVAC


Geotermika Rubikon Toplotna Pumpa – Toplotne pumpe Geotermika\nGeotermika Rubikon Toplotna Pumpa\nNovi model Geotermika Toplotne pumpe – Rubikon\nNovi model toplotne pumpe Geotermika Rubikon je spoj dugogodišnjeg iskustva u proizvodnji toplotnih pumpi, inovativnosti i modernog dizajna. Sistemom Rubikon upravlja naš Geotermika kontroler sa autentičnim algoritmom rada, što doprinosi većoj efikasnosti, odnosno smanjenju potrošnje električne energije kod sistema kod kojih su izvor toplotne energije zemljani kolektori – geosonde ili bunarska voda. Ovo je trenutno najefikasniji i najkomforniji sistem grejanja, pasivnog hlađenja i zagrevanja sanitarne vode na tržištu Srbije, jer u svom radu istovremeno koristi više dostupnih obnovljivih izvora energije.\nUpoznajte toplotnu pumpu Geotermika Rubikon i sistem Rubikon\nZa detaljne informacije o elementima sistema kliknite na određeni deo slike!\nKako funkcioniše Toplotna pumpa Rubikon?\nAlgoritam rada toplotne pumpe Rubikon je koncipiran tako da ceo sistem grejanja, pasivnog hlađena i zagrevanja sanitarne vode funkcioniše optimalno i maksimalno energetski efikasno. Efikasnom radu toplotne pumpe doprinosi algoritam konstantnog praćenja spoljne temperature, na osnovu koje se vrši usklađivanje temperature vode u grejnoj instalaciji. Temperatura je zadata tačno na osnovu tipa stambenog ili poslovnog objekta, određena na osnovu izračunatih toplotnih gubitaka i na osnovu vrste distributivne grejne instalacije kojom se vrši odavanje toplote unutar objekta. Pažljivo i na osnovu stručno utemeljenog znanja konstruisana je i sklopljena toplotna pumpa. Primenom inovativnih rešenja u konstrukciji i sklapanju, obezbeđuje se maksimalan COP koeficijent korisnosti toplotne pumpe Rubikon. Pravilno izvedena i projektovana površinska niskotemperaturna grejna instalacija obezbeđuje toplotnoj pumpi Rubikon da tokom eksploatacije maksimalno efikasno funkcioniše. Primenom specijalnih zvučnih izolatora i anti vibracionih materijala, obezbedili smo veoma nizak nivo emitovanja buke i vibracija koje se oslobađaju tokom rada toplotne pumpe.\nKod Rubikon sistema sanitarna voda se uvek zagreva po prioritetu isključivo toplotnom pumpom, uz podršku solarnih kolektora. Solarni kolektor svojom veoma velikom efikasnošću COP koji se kreće i do 1:20, zagreva sanitarnu vodu uvek kada je solarna energija dostupna. Tokom noći ili kada energija sunca nije dostupna, toplotna pumpa po prioritetu održava temperaturu sanitarne vode. Zbog svog velikog toplotnog kapaciteta toplotna pumpa veoma brzo zagreva sanitarnu vodu, i korisniku uvek obezbeđuje potrebnu količinu tople vode. Mikroprocesor toplotne pumpe Rubikon upravlja radom solarnih kolektora, te nije potrebno da korisnik sistema kupuje dodatni kontroler za vođenje. Zahtevnijim korisnicima omogućili smo zagrevanje bazena pomoću toplotne pumpe, odnosno viškom toplotne energije dobijene pomoću solarnog kolektora leti. Odvođenjem viška solarne energije za zagrevanje vode u bazenu, vrši se zaštita solarnog kolektora od pregrevanja tokom letnjih meseci i obezbeđuje se topla voda u bazenu. Ceo ovakav složen, ali dobro usklađen sistem korisnik u svakom trenutku može da nadzire i podešava sa bilo koje udaljenosti preko internet veze sa svog pametnog telefona, tableta ili personalnog računara.\nToplotna pumpa Geotermika Rubikon pored pomenutih visoko efikasnih niskotemperaturnih instalcija, može da funkcioniše i sa klasičnim radijatorskim instalcijama kao i sa fan coil instalacijama.\nAko želite da imate siguran i efikasan sistem preporučujemo Vam da nam se obratite u ranoj fazi planiranja gradnje kako bi mogli tokom projektovanja stambenog ili poslovnog objekta da Vam pružimo sve potrebne informacije i stručnu podršku radi postizanja što veće energetske efikasnosti. Ukoliko želite, prilikom kupovine naše tolotne pumpe ili našeg kompletnog složenog sistema nudimo Vam i proračun toplotnih gubitaka i stručne savete za pravilno termo izolovanje objekta, proračun hidraulike cevovoda što je od izuzetne važnosti za efikasan rad sistema sa toplotnim pumpama. Na ovaj način pomažemo Vama, Vašim arhitektama i projektantima da izbegnete dodatne radove i nepotrebne troškove.\nPogledajte naš video i upoznajte toplotnu pumpu Rubikon.\nIzgled touch panela koji se nalazi postavljen u Vašem stambenom ili poslovnom prostoru na lako dostupnom mestu.\nGeotermika panel osetljiv na dodir Vam omogućava laku promenu parametara, kao i očitavanje unutrašnje i spoljne temperature bez odlaska do uređaja.\nLed indikator ugrađen u kućište toplotne pumpe Rubikon obveštava korisnika na kojem modu rada se trenuno nalazi sistem. Crveni led obaveštava da je sistem na opciji grejanja i zagrevanja sanitarne vode, plavi led da je na opciji pasivnog hlađenja, zeleni da je sistem postigao zadate parametre.\nSistem na modu grejanje ili zagrevanje sanitarne vode\nSistem na modu pasivnog hlađenja


U kolima sam sa strancem, valjda me neće oteti: Posle ove poruke, devojka je nestala, pronađeno telo - Telegraf.rs\n20/06/21 | 13:47\nAmerikanka Ketrin Serou (34), nestala je u blizini Nižnjeg Novgoroda, pošto je ušla u neidentifikovan automobil\nKetrin Serou, Foto: VK\nRuska policija uhapsila je muškarca (44) pošto je telo nestale studentkinje pronađeno u blizini grada Nižnji Novgorod, istočno od Moskve. Ketrin Serou (34), nestala je pošto je ušla u neidentifikovan automobil, navodi BBC.\nNjena poslednja komunikacija je bila sa majkom u Misisipiju, kojoj je u poruci napisala: "U kolima sam sa strancem. Nadam se da me neće oteti".\nUhapšeni muškarac ima dugu istoriju seksualnih i nasilnih zločina, naveli su ruski istražitelji.\nKetrin Serou je bivši američki marinac koja je završila svoju misiju u Avganistanu i preselila se u Rusiju 2019. godine da bi studirala pravo u Nižnjem Novgorodu, na državnom univerzitetu "Lobačevski".\nŽivela je van grada, koji je od Moskve udaljen 420 kilometara, a majci je poruku poslala u utorak, nešto posle 18.30, po lokalnom vremenu. Njena majka, Besi Serou, rekla je američkim medijima da je njena ćerka bila u žurbi da se vrati na kliniku jer je imala problem sa neplaćenim računom i da je zobg toga možda stopirala pre nego da sačeka Uber vožnju.\nPolicija je za njom tragala u pošumljenom području van grada, gde je signal njenog telefona poslednji put lociran. Američka ambasada u Moskvi potvrdila je smrt američke državljanke i navela da prati tok istrage.\nKetrin Serou planirala je da se vrati u SAD i bavi se imigracionim pravom.\nUdes u Zemunu: Vozač izašao iz autobusa, a vozilo se pokrenulo i udarilo u trafiku\nDa da imigraciona politika a možda bi dogurala i do direktorke CIA da je ušla u taxi\n20. jun 2021 | 15:08\nMalo providna poruka koju je "poslala" Sta trazi u kolima sa strancem sem ako nije bila na trotoaru..... Ovo mirise na jos jednu aferu kao i sa ona (navodna)dva trovanje.


Turska očekuje dolazak saudijskih aviona - 25.02.2016, Sputnik Srbija\nTurska očekuje dolazak saudijskih aviona\nU Turskoj se očekuje dolazak lovaca-bombardera iz Saudijske Arabije, koji će učestvovati u vojnoj operaciji u Siriji. 25.02.2016, Sputnik Srbija\nvesti, saudijska arabija, daeš\n14:49 25.02.2016 (Osveženo: 14:50 25.02.2016)\n© AP PhotoAmerički borbeni avion F-15 poleće iz vojne baze u Turskoj\nU Turskoj se očekuje dolazak lovaca-bombardera iz Saudijske Arabije, koji će učestvovati u vojnoj operaciji u Siriji.\nTurska se očekuje dolazak 25. ili 25. februara vojnih aviona Saudijske Arabije koji treba da učestvuju u vazdušnoj operaciji protiv militanata DAEŠ-a, izjavio je ministar inostranih poslova zemlje Melut Čavušoglu, prenosi „Anadolija“.\n„Borbeni avioni Saudijske Arabije stići će u Tursku danas ili sutra. Personal iz Saudisjke Arabije je već stigao“, rekao je on.\nTurska redakcija Si-En-Ena, pozivajući se na vojni izvor, saopštio je da će u Tursku stići četiri lovca-bombardera „F-15E strajk igl“.\nPredstavnik ministarstva odbrane Saudijske Arabije izjavio je da su lovci kraljevine već stigli u tursku bazu Indžirlik.


Milan prati Andriju Radulovića\nIzvor: MozzartSport.com, 16.Jun.2020, 23:41\nMladi fudbaler privukao pažnju milanskog giganta\nZvezdni vunderkind Andrija Radulović je na meti slavnog Milana. Kako piše Tuto Merkato, koji navodi Rosoneri temeljno skautiraju mladog fudbalera i prate njegov razvoj.\nMomak rodom iz Kotora početkom jula će proslaviti 18. rođendan, ali je već dobio priliku za dokazivanje kod žefa struke Dejana Stankovića. Levonogi krilni vezista u kratkom vremenskom periodu zabeležio je tri seniorska nastupa u crveno-belom >> Pročitaj celu vest na sajtu MozzartSport.com << dresu. Debitovao je u prvenstvenom meču sa Radnikom iz Surdulice i upisao se u strelce, potom je ostvario i debitantski nastup u večitom derbiju, a pre nekoliko dana ušao je u igru i na gostovanju TSC-u u Senti.\nRadulović je jesenas predvodio omladinsku selekciju Crvene zvezde u Lig šampiona za mlade. Postigao je golove protiv Totenhema i Olimpijakosa i zabeležio asistenciju u okršaju sa minhenskim Bajernom na krovu Tržnog centra Voždovac.\nMladi fudbaler ima izuzetnu levu nogu, nisko težište i zavidnu brzinu, pa je protivnicima izuzetno teško da ga čuvaju. Problem Crvene zvezde je to što Radulović ima ugovor na još dve godine, s obzirom da je to bio maksimum za maloletnog igrača, ali će uskoro potpisati novi, što će ojačati Zvezdine pozicije u eventualnim pregovorima sa zainteresovanim klubovima.\nRadulović je prve fudbalske korake napravio u Bokelju iz Kotora, a kao kadet je došao u Crvenu zvezdu i odmah osvojio šampionsku titulu. Nakon prelaska u omladince mladi igrač je u sredinom jula 2019. godine, sa još nekolicinom igrača iz generacije 2002, potpisao profesionalni ugovor sa srpskim šampionom.


Sunčeva energija kao rješenje: Stručna i finansijska pomoć za pet preduzeća koja počinju sa Izazovom dekarbonizacije – Zamisli 2030\nOvo preduzeće predložilo je implementaciju projekta “Fotonaponska elektrana za vlastite potrebe”.\nproizvodnja vlastite – čiste električne energije,\nOvo preduzeće predložilo je implementaciju projekta “Energia 30”.\nOvo preduzeće predložilo je implementaciju projekta “Primjena toplotnih pumpi u zamjeni sistema grijanja (ugalj i plin)”.\nOvo preduzeće predložilo je implementaciju projekta “Dekarbonizacija zadruge Brka”.\nCilj ove inicijative je podržati preduzeća u osmišljavanju konkretnog pristupa dekarbonizaciji koji će se moći dalje replicirati. Projekat „Podrška pripremi za implementaciju ciljeva održivog razvoja i uključivanje privatnog sektora“, kojeg provodi Razvojni program Ujedinjenih nacija u Bosni i Hercegovini (UNDP u BiH), a finansira Švedska, odabranim preduzećima pružit će stručnu pomoć prilagođenu svakoj kompaniji, kao i grant u vrijednosti do 30.000 KM po preduzeću. Bitno je naglasiti da će, pored ukupne investicije od 150.000 KM grant sredstava, sama preduzeća dodatno uložiti čak 400.000 KM u ove projekte, što pokazuje koliko su ozbiljne njihove namjere da promjene svoje poslovne modele.